
PREFAŢĂ 


Dharma şi Karma, fiorul vieţii şi inerenta moarte, principiile reîncarnării, 
fie că vorbim despre Metempsihoză sau Methasomatoză - toate sunt teme 
fascinante pentru mulţi dintre noi. Cu cât ne străduim să le înţelegem mai 
mult, păşind mai adânc pe Cale, cu atât viaţa noastră devine mai bogată şi 
mai plină de sens. 

în timp ce vei explora noţiunile de Karmă, moarte şi reîncarnare, ce le vei 
regăsi în paginile acestei lucrări, vei descoperi că fiecare dintre ele are multe 
să te înveţe, cum să faci faţă în fiecare zi provocărilor ce apar în viaţa ta. în 
plus de aceasta, pe măsură ce te vei afunda în această lucrare, îţi vei 
recunoaşte Calea, din ce în ce mai clar şi vei simţi o bucurie interioară care 
îţi va îmbogăţi viaţa. 

Maestrul Paramhansa Yogananda (1893 - 1952) este poate unul dintre cei 
mai cunoscuţi şi adoraţi Maeștrii de Yoga ai secolului XX, fiind unul dintre 
primii învăţători care au adus Yoga în Occident. Yogananda ne vorbeşte 
despre o experienţă interioară directă cu Divinitatea, denumită de el 
„Realizarea sinelui". Yogananda a dăruit învățături care îţi pot îmbogăţi viaţa 
cu inspiraţie Divină şi care îţi pot călăuzi paşii pe Calea evoluţiei spirituale. 
învăţăturile sale sunt universale şi oferă o metodă practică de trezire 
interioară. 

Yoga poate fi privită, atât ca o artă, cât şi ca o ştiintă milenară, care ne 
învaţă cum să recanalizăm energiile benefice spre interior, pentru a putea 
reuşi producerea „trezirii spirituale". înafara faptului că acest maestru a adus 
lumii occidentale cele mai practice şi mai eficiente tehnici de meditaţie şi 
evoluţie spirituală, Yogananda a arătat cum putem aplica aceste principii în 
toate domeniile vieţii de zi cu zi. Putem spune despre el, atât că a fost un 
scriitor prolific, un compozitor, cât şi un mare învăţător recunoscut de 
întreaga lume occidentală. 

Articolele ce au fost incluse în această lucrare reprezintă un cumul de 
texte pline de învăţăminte, preluate din mai multe surse, printre care se 
numără lecţiile scrise de el între anii 1920 şi 1930; articolele sale apărute în 
revistele „East-West" şi „Inner Culture", publicate înainte de anul 1943; 
ediţia din 1946 a lucrării „Autobiografia unui Yoghin"; interpretarea originală 
a lui Yogananda a Rubaiyatelor a lui Omar Khayyam, editată de Swami 
Kriyananda; notele luate de Swami Kriyananda în timpul anilor petrecuţi 
alături de Yogananda, când i-a fost discipol. 

Toate orientările spirituale autentice ne învaţă tot ceea ce este bun, 
oamenii trebuie doar să le înţeleagă corect şi să-şi armonizeze apoi viaţa 
conform învățăturilor lor. Ne lăsăm duşi de valurile vieţii, împlinindu-ne astfel 
destinul. Cu toate acestea este posibil însă, să realizăm schimbări în viaţa 
noastră mult mai frecvent, folosind dorinţa şi intenţia. 

Poate că acum şi aici, în această perioadă cu atât de multe încercări 
pentru omenire, este necesar, mai mult ca oricând, ca fiecare dintre noi să 
înţeleagă şi să păşească pe o Cale spirituală autentică, să evolueze spiritual 
pentru a fi cu adevărat fericit. 


Ne stă în putere să începem să facem mici schimbări în viaţa noastră, 
schimbări ce pot determina, în viitor, adevărate minuni, în modul de a 
percepe şi de a ne trăi viaţa, ajutându-ne să construim tot ceea ce ne dorim 
cu adevărat în această viaţă. 

Teodor Vasile, D. Sc, Ph.D., Psy.D. 


CarpiroLuL 1 
CAUŢI FERICIREA ÎN LOCUL GREŞIT 


A căuta fericirea în afara ta este ca şi cum ai încerca să prinzi cu lasoul un 
nor. Fericirea nu este un lucru: este o stare a minţii. Trebuie să fie trăită. Nici 
puterile omeneşti şi nici banii nu pot prinde fericirea. Neliniştea mentală 
rezultă dintr-o concentrare exterioară a conştiinţei, însăşi neliniştea îţi 
garantează că fericirea rămâne ceva care-ţi scapă. Puterea temporară şi 
banii nu sunt stări ale minţii. Odată ce sunt obţinute, ele numai vor dilua 
fericirea unei persoane. 

Cu cât ne risipim mai mult energiile, cu atât mai puţină energie ne-a mai 
rămas pentru a o direcţiona spre altă acţiune specifică. Obiceiurile de a ne 
îngrijora şi nervozitatea se ridică ca o caracatiţă din adâncurile oceanului 
subconştientului, cu tentaculele care zboară deasupra minţii noastre, izbind 
mortal tot ce am ştiut vreodată despre pacea interioară. 

Adevărata fericire nu va fi găsită niciodată în exteriorul Sinelui. Cei care o 
caută acolo vânează curcubeul dintre nori! 

Ca şi trandafirii cu viaţă scurtă, numeroşi oameni apar zilnic în grădina 
pământului. În tinereţea lor, îşi deschid boboci proaspeţi, plini de speranţe, 
primind promisiunile vieţii şi aşteptând nerăbdători fiecare briză de bucurie a 
simţurilor. Apoi - petalele încep să se ofilească; aşteptarea se transformă în 
dezamăgire. în amurgul bătrâneţii se ofilesc de tot, cenușii în deziluzia lor. 

Reţine exemplul trandafirului: astfel este şi destinul fiinţelor umane care 
trăiesc centrate în simţurile lor. 

Analizează, cu înţelegerea născută din introspecţie, adevărata natură a 
plăcerilor simţurilor. Chiar dacă îţi produc plăcere, nu simţi în inimă o răcoare 
friguroasă de îndoială şi nesiguranţă? Te agăţi de ele, dar în inimă ştii că într- 
o zi ele te vor trăda. 

Cercetarea atentă dezvăluie că acea indulgență faţă de simţuri îşi bate 
joc, de fapt, de susţinătorii săi. Ceea ce le oferă nu este libertate, ci limitare 
a sufletului. Calea de a scăpa nu este, aşa cum îşi imaginează majoritatea 
oamenilor, culoarul şi mai maleabil al toleranţei continue, ci căile dificile, 
stâncoase, ale controlării sinelui. 

Oamenii uită că preţul luxului este o cheltuială mereu mai mare de nervi 
şi energie, împreună cu scurtarea constantă a duratei vieţii. 

Materialiştii devin atât de captivaţi de datoria de a face bani, încât nu se 
pot relaxa îndeajuns pentru a se bucura de confort, chiar şi după ce îl deţin. 

Cât de nesatisfăcătoare este viaţa modernă! Uită-te numai la oamenii din 
jurul tău. întreabă-te: sunt fericiţi? Observă expresia tristă de pe feţele lor. 
Observă golul din ochii lor. 

Viaţa materialistă tentează omenirea cu zâmbete şi asigurări, dar este 
consecventă numai în acest fapt: reuşeşte mereu să îşi încalce toate 
promisiunile! 


Dacă omul îşi îngăduie să depindă din ce în ce mai mult de circumstanţele 
din exteriorul lui pentru hrana fizică, mentală şi spirituală, necăutând 
niciodată în sursa proprie, el îşi epuizează treptat rezervele de energie. 

Posesiunea bogățiilor materiale, fără pace interioară, este ca şi cum ai 
muri de sete în timp ce faci baie într-un lac. Dacă sărăcia materială trebuie 
evitată, cea spirituală trebuie urâtă! Pentru că tocmai această sărăcie 
spirituală, nu lipsurile materiale, stă în centrul tuturor suferințelor umane. 

Omul de ştiinţă materialist foloseşte forţele naturii pentru a face mediul 
omului mai bun şi mai confortabil. Omul de ştiinţă spiritual foloseşte puterea 
minţii pentru a lumina sufletul. 

Puterea minţii îi arată omului calea către fericirea interioară, cea care îi dă 
acestuia imunitate faţă de toate neplăcerile exterioare. 

Din cele două tipuri de oameni de ştiinţă, despre care ai spune că oferă 
un mai mare serviciu? Bineînţeles, omul de ştiinţă spiritual. 

Dragostea pură, bucuria sacră, imaginaţia poetică, bunătatea, înţe- 
lepciunea, pacea şi fericirea sunt simţite în interior mai întâi în minte sau 
inimă, apoi sunt transmise prin sistemul nervos corpului fizic. Înţelege şi 
simte bucuriile superioare ale vieţii interioare, şi atunci îţi vor plăcea mai 
mult decât distracţiile trecătoare ale lumii exterioare. 

Toate plăcerile fizice apar la suprafaţa corpului şi sunt experimentate de 
minte prin sistemul nervos. lubeşti plăcerile exterioare ale simţurilor pentru 
că s-a întâmplat să fii prins de ele de prima dată, şi de atunci ai rămas 
prizonierul lor. Aşa cum unii oameni se obişnuiesc cu închisoarea, aşa şi 
muritorilor le plac plăcerile exterioare, cele care opresc bucuriile din interior. 

În majoritatea cazurilor, simţurile ne promit o mică fericire temporară, dar 
ne dau la sfârşit tristeţe. Virtutea şi fericirea interioară nu promit mare lucru, 
dar sfârşesc prin a-ţi da fericire veşnică. De aceea, eu denumesc fericirea 
care durează, cea interioară, a sufletului, „Joy" (Bucurie), iar distracţiile 
nepermanente ale simţurilor „Pleasure" (Plăcere). 

Mediul în care trăieşti şi anturajul sunt foarte importante. Mediul exterior 
specific al primei perioade a vieţii este în mod special important în 
stimularea sau înăbuşirea mediului instinctiv interior al unui copil. Un copil 
este de obicei născut cu un mediu mental prenatal. Acesta este stimulat 
dacă mediul exterior este ca şi cel interior, dar, dacă cel exterior este diferit, 
mediul interior va fi cel mai probabil reprimat. Un copil cu instinct rău poate 
fi reprimat şi poate fi făcut bun într-un anturaj bun, şi viceversa, iar unui 
copil cu instinct bun, pus într-un anturaj bun, fără îndoială că îi va creşte 
bunătatea. 

Te-ai gândit vreodată serios de ce îţi plac plăcerile trecătoare, care te 
dezamăgesc, în pofida păcii nemuritoare şi a fericirii Sufletului - găsite atât 
de limpede şi mereu tot mai mult în meditaţie? Este pentru că la început s-a 
întâmplat să cultivi obiceiul de a intra în plăcerile simţurilor şi nu ai cultivat 
bucuria superioară a vieţii interioare ce o poţi găsi în meditaţie. Inţelege şi 
simte bucuriile superioare ale vieţii interioare, şi atunci îţi vor plăcea mai 
mult decât distracţiile trecătoare ale lumii exterioare. 


Un om care trăia în regiunile reci din Alaska a gustat din strugurii 
suculenţi trimişi de un prieten care locuia în Fresno, California. Cel din Alaska 
a fost atât de încântat de acei struguri încât şi-a asigurat un serviciu în 
Fresno, unde cresc din abundență toate felurile de struguri, şi a părăsit 
Alaska pentru totdeauna. 

Omul din Alaska, la venirea în Fresno, a fost invitat în casa unui prieten, 
iar o tânără i-a adus câţiva struguri care i-au plăcut foarte tare. Era aproape 
să leşine când mesteca rapid şi înghiţea strugurii, apoi a bolborosit: „Ah, 
mulţumesc din toată inima, mulţumesc. Am părăsit Alaska pentru aceşti 
struguri suculenţi." 

„Ei bine, domnule, veţi avea toţi strugurii pe care îi doriţi. Sunt proprietara 
unei podgorii şi vă voi aduce zilnic foarte mulţi struguri", a spus femeia. 

A doua zi, foarte devreme, femeia a venit la casa omului din Alaska 
pofticios şi i-a adus o mare cantitate de struguri. Omul din Alaska, care nu 
digerase încă strugurii pe care îi mâncase cu o noapte înainte, a ieşit din 
casă căscând. A sărit în sus de bucurie la ideea de a mânca marea cantitate 
de struguri pe care femeia îi adusese. 

„Vai, ce minunat este să ai atâţia struguri! Sunt foarte norocos. 
Mulţumesc, mulţumesc", a strigat omul din Alaska. A gustat câţiva struguri în 
prezenţa femeii, vrând să fie politicos, deşi mai putea simţi gustul strugurilor 
nedigeraţi din noaptea precedentă. Când femeia a plecat, el mânca din ochi 
strugurii cu lăcomie. Numai o oră a trecut, iar el a început să mănânce din 
nou struguri. Toată ziua a înghiţit numai struguri, struguri şi iar struguri. 

În dimineaţa următoare, când se crăpa de ziuă, tânăra femeie a venit cu o 
cantitate şi mai mare din cei mai buni struguri din vie şi a strigat către omul 
din Alaska. Pe jumătate adormit, cu un entuziasm uşor ofilit şi puţin ofensat 
pentru că a fost sculat dintr-un somn profund, dar cu un zâmbet politicos pe 
faţă, omul din Alaska a întâmpinat strugurii şi pe femeie: „Bună dimineaţa, 
amabilă doamnă, mulţumesc pentru strugurii frumoşi." 

În cea de-a treia zi, ca de obicei, femeia a adus o mare cantitate de 
struguri. Omul din Alaska, pe jumătate adormit şi zâmbind pe jumătate, i-a 
dat bineţe femeii şi i-a spus: „Dragă doamnă, este foarte frumos din partea 
ta că vrei să îmi dai aceşti struguri, dar mi-au mai rămas de ieri." 

În cea de-a patra zi, femeia l-a strigat din nou pe omul din Alaska, 
aducându-i o mare cantitate de struguri. El s-a trezit cu greu din somn şi, 
fără niciun zâmbet pe faţă, i-a dat bineţe femeii şi i-a spus: „Oh, din nou 
struguri! Este foarte frumos din partea ta că mi-i aduci, dar am îndeajuns." 

Însă femeia, fără a crede povestea omului din Alaska şi gândindu-se că 
acestuia îi era doar teamă să nu profite de generozitatea ei, a adus cea mai 
mare cantitate de struguri şi a bătut la uşa reşedinţei omului din Alaska. El a 
sărit din pat ca şi cum ar fi văzut o stafie şi i-a strigat femeii: „Doamne 
Dumnezeule, femeie, struguri, struguri şi iarăşi struguri! Pentru numele lui 
Dumnezeu, din nou struguri!" Femeia a zâmbit şi a spus: „Imi pare bine să 
ştiu că urăşti strugurii. Sper să nu mă mai lipseşti de strugurii pe care îi pot 
vinde." 


Povestea de mai sus arată că prea mult din orice lucru face rău. Oricât de 
plăcut este acel lucru, dacă te răsfeţi prea mult cu el, acesta încetează să-ţi 
ofere plăcere, îţi va da în schimb durere. 

Deci, adu-ţi aminte, nu te răsfăţa în ceea ce priveşte mâncarea, somnul, 
lucrul, activitatea socială sau orice tip de activitate, nu contează cât de 
plăcută ar fi, pentru că răsfăţul va duce la nefericire. 

Este important să faci diferenţa între nevoile şi dorinţele tale. Nevoile sunt 
puţine, în timp ce dorinţele pot fi nelimitate. Pentru a găsi libertatea şi 
fericirea, îngrijeşte-te numai de nevoile tale. Incetează să creezi dorinţe 
nelimitate şi să urmezi calea fericirii false. Cu cât depinzi mai mult de cauze 
din afara ta pentru fericire, cu atât mai puţin vei experimenta fericirea. 

Cultivarea dorinţei pentru lux este cea mai sigură cale de a creşte 
suferinţa. Nu fi sclavul lucrurilor pe care le deţii. Limitează-ţi chiar şi nevoile. 
Petrece-ţi timpul în căutarea fericirii durabile sau a bucuriei. Sufletul 
nemuritor, care nu se schimbă, este ascuns în spatele ecranului conştiinţei 
tale, pe care sunt pictate imagini întunecate ale bolii, eşecului, morţii şi aşa 
mai departe. Ridică vălul schimbării iluzorii şi stabileşte-te în natura ta 
nemuritoare. Întronează conştiinţa schimbătoare pe ceea ce nu se schimbă şi 
pe calmul fiinţei tale, stări care sunt tronul lui Dumnezeu. Permite-i sufletului 
tău să experimenteze bucuria zi şi noapte. 

Fericirea poate fi asigurată prin exerciţiul de autocontrol, cultivând 
obiceiurile de a trăi simplu, dar de a gândi profund, cheltuind mai puţini bani, 
chiar dacă câştigi mai mult. Trebuie să faci efortul de a câştiga mai mult ca 
să îi poţi ajuta pe alţii să se ajute singuri. Una dintre legile nescrise ale Vieţii 
este aceea că cel care îi ajută pe alţii să aibă abundență şi fericire va fi 
mereu ajutat înapoi, şi va deveni din ce în ce mai înfloritor şi fericit. Aceasta 
este o lege a fericirii care nu poate fi încălcată. Nu este mai bine să trăieşti 
simplu şi cumpătat şi să devii mai bogat în realitate? 

Sufletul nu îşi poate găsi fericirea pierdută în lucrurile materiale pentru 
simplul motiv că acel confort oferit este contrafăcut. Pierzând contactul cu 
fericirea divină din interior, omul speră să-şi satisfacă nevoia pentru ea în 
pseudoplăcerile simţurilor. Dar, la nivelurile mai profunde ale fiinţei sale, el 
rămâne conştient de starea sa trecută, divină, întru Dumnezeu. Satisfacţia 
adevărată îl fereşte de ceea ce caută, pentru că, în timp ce se grăbeşte 
neliniştit de la o plăcere la alta, el a pierdut de fapt fericirea întru Dumnezeu. 

Of, orbirea! Cât trebuie să continui să suferi de îndestulare, plictiseală şi 
dezgust, până să cauţi fericirea din interiorul tău, singurul loc unde poate fi 
găsită? 

Gândeşte-te pentru o clipă la ce a vrut să spună lisus când a zis: „Lasă 
morţii să-şi îngroape morţii" (Matei 8:22). Asta înseamnă că majoritatea 
oamenilor sunt morţi, dar ei nu ştiu asta! Nu au nicio ambiţie, nicio iniţiativă, 
niciun entuziasm spiritual, nicio bucurie în viaţă. 

La ce e de folos să trăieşti aşa? Viaţa ar trebui să fie o inspiraţie 
constantă. A trăi mecanic înseamnă să fii mort în interior, deşi corpul tău 
continuă să respire! 


Motivul pentru care vieţile oamenilor sunt atât de plicticoase şi 
neinteresante este că ei depind de canalele superficiale pentru fericirea lor, 
în loc de a se duce la sursa nelimitată a întregii bucurii din interiorul lor. 

La ce folos să petreci atât de mult timp cu lucruri care nu rămân? Drama 
vieţii este faptul că ea este numai aceasta: o dramă, o iluzie. 

Proştii, imaginându-şi că piesa este reală şi că va dura, plâng la părţile 
triste, sunt mâhniţi că părţile vesele nu pot dura şi suferă că piesa trebuie să 
ajungă la final. Suferinţa este pedeapsa pentru orbirea lor spirituală. 

Dar înțeleptul, văzând drama iluziei exterioare, caută fericirea eternă în 
Şinele său. 


CarpiroLuL 2 
FERICIREA ESTE O ALEGERE 


Dacă vrei să fii trist, nimeni din lume nu te poate face fericit. Dar, dacă 
alegi să fii fericit, nimeni şi nimic de pe pământ nu îţi poate lua acea fericire. 
Dacă nu mai speri că vei putea vreodată să fii fericit, încurajează-te. Nu 

trebuie niciodată să îţi pierzi speranţa. Sufletul tău, fiind o reflecţie a 
Spiritului mereu vesel, este fericirea însăşi. Dacă ţii închişi ochii concentrării, 
nu poţi vedea soarele fericirii arzând la sânul tău. Dar, oricât de bine închişi 
sunt ochii atenţiei tale, razele fericirii încearcă încontinuu să străpungă uşile 
închise ale minţii tale. Deschide porţile răbdării şi vei găsi soarele arzător al 
bucuriei chiar în tine. 

Razele vesele ale sufletului pot fi percepute dacă interiorizezi atentia. Nu 
căuta fericirea numai în hainele frumoase, în cinele delicioase sau în alte 
lucruri care produc confort. Acestea îţi vor închide fericirea în temnita 
exteriorului. 

Dacă te-ai hotărât să găseşti fericirea în interiorul tău, mai devreme sau 
mai târziu o vei găsi. Caut-o zilnic, printr-o meditaţie mai profundă şi 
continuă spre interior, şi vei găsi cu siguranţă fericirea nemuritoare. Fă un 
efort constant de a te duce în interior, şi vei găsi acolo cea mai mare fericire. 

Fericirea vine nu numai dorind-o cu ardoare, ci şi prin vis, gând şi prin 
trăirea ei în orice circumstanţă. Orice ai face, păstrează curentul fericirii, râul 
secret al bucuriei curgând sub nisipurile gândurilor tale şi sub regiunea 
stâncoasă a încercărilor grele. 

Unii oameni zâmbesc în majoritatea timpului în care ascund o inimă roasă 
de suferinţă. Asemenea oameni se ofilesc încet în spatele umbrelor unor 
zâmbete fără noimă. Alţii zâmbesc uneori, în timp ce au în spatele acestei 
suprafeţe un milion de fântâni de calm şi râsete. 

Învață cum să fii fericit în interior, în inima ta, în pofida tuturor 
circumstanțelor, şi spune-ţi ţie însuţi: „Fericirea este dreptul din naştere cel 
mai divin şi cel mai mare - comoara îngropată a sufletului meu. Am 
descoperit că sunt mult mai bogat, deasupra visului regilor." 

Persoanele cu un caracter puternic sunt de obicei cele mai bucuroase. Nu 
dau vina pe alţii pentru problemele care pot fi regăsite în acţiunile proprii şi 
în lipsa lor de înţelegere. Ei ştiu că nimeni nu are puterea să adauge ceva la 
fericirea lor sau să o diminueze, dacă ei nu vor permite gândurilor potrivnice 
sau acţiunilor răutăcioase ale altora să îi afecteze. 

O hotărâre puternică de a fi fericit te va ajuta. Nu aştepta să ţi se schimbe 
situaţia, gândindu-te că acolo se află problema. Încearcă să fii fericit în toate 
circumstanţele. Dacă fericirea ta pare să depindă de anumite condiţii, atunci 
schimbă acele circumstanţe pentru a putea fi tot timpul fericit. 

Nu fi limitat de reguli stabilite, pentru că există excepţii pentru orice 
regulă. Poate vei spune: „Dacă asta sau asta se va întâmpla, voi fi foarte 
mulţumit." Nu aştepta. Prinde premiul cel mai mare al fericirii care îţi e la 
îndemână acum, pentru că, dacă doar speri la fericire, amânând-o în acest 
mod, te va duce numai la stări de dezamăgire. 


Fericirea creşte cu ceea ce este hrănită. Învață să fii fericit fiind mereu 
fericit. John a spus: „Dacă voi avea bani, voi fi fericit." După ce a devenit 
bogat, a spus: „Voi fi fericit dacă voi scăpa de indigestia cronică." Indigestia 
a fost vindecată, dar el s-a gândit: „Dacă voi avea o soţie, voi fi fericit." 
Căsătoria i-a adus numai nefericire. Cea de-a doua căsătorie a fost şi mai rea 
decât prima. El a crezut că va fi mai fericit dacă va divorța de cea de-a doua 
soţie, şi a făcut-o. Acum, la vârsta de şaptezeci de ani, el a crezut: „Nu voi fi 
niciodată fericit dacă nu voi fi tânăr din nou." Oamenii încearcă în acest fel, 
dar nu ajung niciodată să îşi atingă țelul fericirii. 

Hotărăşte-te că vei fi fericit chiar dacă vei fi bogat sau sărac, sănătos sau 
bolnav, fericit sau nefericit în căsătorie, tânăr sau bătrân, chiar dacă vei 
zâmbi sau vei plânge. Nu aştepta ca tu, familia ta sau ceea ce te înconjoară 
să se schimbe înainte ca tu să poţi fi fericit în interiorul tău. Hotărăşte-te să 
fii fericit în tine însuţi, chiar acum, oricum ai fi sau oriunde ai fi. 

Omul modern este mândru de perspectiva sa ştiinţifică de a vedea 
realitatea. Permite-mi atunci să propun ceva: faptul de a analiza viaţa în sine 
- într-un laborator, aşa cum a şi fost. Americanii adoră să experimenteze, 
atunci de ce să nu experimenteze chiar pe ei: pe atitudinile lor despre viaţă, 
asupra gândurilor şi comportamentului? 

Descoperă ce este viaţa şi cum viaţa oamenilor ar putea fi îmbunătăţită. 
Descoperă ce vor oamenii cel mai mult de la viaţă şi care este cea mai bună 
cale pentru ei de a realiza dorinţa inimii lor. Află ce vor să evite cel mai mult 
şi felul cum pot evita, în viitor, acest musafir „nedorit". 

In fizică şi chimie, dacă o persoană vrea răspunsurile corecte, trebuie să 
pună corect întrebările. Acelaşi lucru este adevărat şi în viaţă. Incearcă să 
afli de ce atât de mulţi oameni sunt nefericiţi. Apoi, înțelegând asta, caută 
cea mai bună cale de a atinge fericirea care durează. 

Poţi face ca un tufiş de trandafiri al vieţii, pe jumătate mort, să înflorească 
din nou? 

Noi ne naştem de obicei cu zâmbete, tinereţe, putere, frumuseţe, 
sănătate, aspirații mistice şi speranţe proeminente. Pe măsură ce trăim şi 
creştem, începem să pierdem aceste bogății, iar trandafirii din noi încep să 
se veştejească. De ce? Trandafirul înfloreşte numai pentru a muri. Fericirea 
noastră vine oare numai pentru a se pierde? 

Vrem să înflorim prin acţiuni bune, să mirosim frumos prin fericire şi să 
rămânem mereu în amintirile celor care ne preţuiesc. Nu trebuie să murim 
devoraţi de sărăcie, boală sau suferinţă. 

Pentru a ne păstra tufişul de trandafiri, trebuie să îl îngrijim cum trebuie 
cu apă, cu substanţe nutritive, ferindu-l de boli şi de răcoare. Trandafirul 
fericirii noastre poate creşte numai în solul fertil al păcii noastre interioare. 
Nu poate creşte niciodată pe pământul tare, crud al mentalităţii umane. 
Trebuie să săpăm constant spre acea pace cu spada acţiunilor noastre bune. 
Trebuie să ne păstrăm planta fericirii bine hidratată prin spiritul nostru de 
dragoste şi sprijin. Putem fi fericiţi numai făcându-i pe ceilalţi fericiţi. 

Hrana adevărată pentru copacul fericirii poate fi adusă numai prin 
meditaţie şi contactul real cu Dumnezeu în viaţa de zi cu zi. Fără contactul 


cu sursa Infinită, din care se ivesc toate înzestrările şi inspiraţiile, nu vom 
putea niciodată să creştem perfect şi complet. 

Cele mai rele boli care atacă planta fericirii noastre sunt lipsa dorinţei de 
a evolua, autosatisfacţia şi scepticismul. Răceala inerţiei, sau lipsa unui efort 
clar şi constant de a afla Adevărul, este cea mai mare boală din cauza căreia 
planta fericirii noastre suferă. 

Fii fericit, acum! Dacă reuşeşti să găseşti fericire în sufletul tău, atunci 
chiar dacă vei muri mâine şi te vei alătura lungii procesiuni de suflete 
plecate care se mişcă încet pe coridoarele cu piloni ale secolelor, vei purta 
mereu cu tine această comoară inestimabilă. Odată ce fericirea sufletului îţi 
va aparţine, nimeni nu va fi capabil să ţi-o ia, oricât de lungă ar fi călătoria ta 
spre atemporalitate şi eternitate. 

Majoritatea oamenilor trăiesc o viaţă construită pe tristeţe şi părere de 
rău. Ei nu evită acţiunile care conduc spre suferinţă şi nu urmează căile care 
duc spre fericire. Unii oameni sunt prea sensibili la regret şi copleșiți de 
bucurie, pierzându-şi astfel echilibrul mental. Sunt foarte puţini cei care, 
după ce şi-au ars degetele în focul ignoranței, învaţă să evite acţiunile care 
duc spre suferinţă. 

Mulţi oameni vor să fie fericiţi, dar niciodată nu fac efortul de a adopta 
cursul acţiunii care îi duce la fericire. Majoritatea oamenilor continuă să 
coboare pe dealul vieţii, numai la nivel mental dorind să urce pe vârful 
fericirii. Multor oameni le lipseşte imaginaţia şi niciodată nu se trezesc până 
când nu se întâmplă ceva groaznic care să îi scoale din acest coşmar 
prostesc. 

Oamenii care caută fericirea trebuie să evite influenta obiceiurilor proaste 
ce duc la acţiuni rele. Aceste acţiuni produc la un moment dat suferinţa care 
erodează corpul, mintea şi sufletul ca un acid ce arde încet. Suferinţa nu 
poate fi îndelung îndurată şi trebuie să fie abil evitată. 

Vindecă-te de obiceiurile proaste cauterizându-le cu cele bune, pozitive. 
Dacă ai un obicei prost de a spune minciuni, începe să practici obiceiul opus 
pozitiv, de a spune adevărul. Este nevoie de timp pentru a forma ori un 
obicei bun, ori unul prost. Este dificil pentru o persoană rea să fie bună, sau 
pentru o persoană bună să fie rea. Odată ce devii 
bun, va fi natural şi simplu pentru tine să fii bun; dacă cultivi obiceiul prost, 
vei fi silit să fii rău în ciuda dorinţei tale de a fi bun. 

Adu-ţi aminte: oricât de mult ai fi obişnuit cu nefericirea, trebuie să 
adopti antidotul fericirii. Fiecare acţiune pentru a fi fericit te va ajuta să 
cultivi obiceiul de a fi mereu fericit. Nu îi acorda atentie mintii dacă aceasta 
îţi spune că nu vei putea fi niciodată fericit. Adu-ţi aminte să începi să fii 
fericit acum, iar în orice moment să spui: „Sunt fericit acum!" Dacă poţi face 
încontinuu asta, atunci când te uiţi înapoi poţi spune: „Am fost foarte fericit." 
Când te uiţi la tine acum, vei spune: „Sunt fericit", iar când te vei uita înainte 
vei spune: „Știu că voi fi foarte fericit." Toată fericirea din viitor depinde de 
cât de fericit eşti acum, deci începe să fii fericit ACUM. 

După ce te-ai scăldat în oceanul păcii de pe tărâmul viselor, trezeşte- te 
cu fericire şi spune: „In somn m-am eliberat de grijile muritorilor. Am fost un 


rege al păcii. Acum, când lucrez pe timpul zilei şi continui cu bătăliile 
îndatoririlor, nu voi mai fi învins de grijile rebele ale tărâmului stării de 
veghe. Sunt un rege al păcii pe tărâmul visului şi voi continua să fiu un rege 
pe tărâmul stării de veghe. leşind din regatul păcii din tărâmul viselor, voi 
răspândi aceeaşi pace şi pe tărâmul viselor din starea de veghe." 

Fericirea depinde într-o oarecare măsură de condiţiile externe, dar mai cu 
seamă de cele din minte. Pentru a fi fericit, omul are nevoie de o sănătate 
bună, o minte eficientă, o viaţă prosperă, locul de muncă potrivit şi, mai 
presus de toate, o înţelepciune desăvârşită. Un om nu poate fi fericit 
deţinând pacea interioară, dacă ignoră complet lupta pentru existenţă şi 
efortul către succes. 

Dar, fără fericirea interioară, omul poate fi prizonierul grijilor chiar dacă 
este închis într-un castel bogat. Fericirea nu depinde numai de succes şi 
bunăstare, ci şi de lupta împotriva dificultăţilor vieţii cu o atitudine potrivită 
de fericire interioară de neclintit. 

Să fii fericit în timp ce cauţi fericirea înseamnă să învingi chiar finalitatea. 
Fericirea vine din a fi fericit în primul rând în interior, în orice moment, în 
timp ce te lupţi din toate puterile pentru a dezrădăcina cauzele nefericirii. 

Obiceiul de a păstra o atitudine de fericire interioară a minţii ar fi trebuit 
să fie început de atunci de când erai foarte tânăr, dar nu este prea târziu nici 
acum. De azi încolo, hotărăşte-te ca atunci când te întâlneşti cu rudele 
chinuitoare, atunci când vii în contact cu şeful arogant, sau când intri în 
contact cu încercările vieţii, să încerci să îţi păstrezi pacea şi fericirea 
interioară. 

Dacă continui să porţi cu tine această hotărâre în pofida tuturor 
încercărilor vieţii, vei afla că fericirea depinde de obiceiul mental corect şi de 
păstrarea fericirii în toate circumstanţele vieţii. 

Când înveţi să fii fericit în orice moment, nu lăsa ca această atitudine 
independentă a fericirii interioare să te facă leneş. Nu ignora cauzele 
materiale care stau în calea fericirii tale. Mai degrabă tinde să le înlături şi 
parcurge toate activităţile vieţii cu această atitudine calmă, fericită a minţii. 

Trebuie să fii foarte bucuros şi fericit, pentru că acesta este visul lui 
Dumnezeu. Omul mic sau mare sunt doar proiecţii ale conştiinţei Visătorului. 
la totul aşa cum vine şi spune-ţi că toate vin de la Dumnezeu. Orice ce vine, 
lasă să vină. Chiar şi atunci când simţi că trebuie să încerci să corectezi ceva 
greşit, încearcă mai întâi să simţi îndrumarea interioară care vine de la El. 
Apoi, atunci când acţionezi, fă asta ca venind din partea Lui, şi nu reacţiona 
niciodată cu indignarea inspirată de eu. 


CarpiroLuL 3 
Cum să EVIŢI HOŢII DE FERICIRE 


Răul înseamnă absenţa bucuriei adevărate. Vezi, această caracteristică 
este cea care îl face rău. Altfel, poţi spune că un tigru face rău atunci când îşi 
ucide prada? A ucide este în firea unui tigru, este dat de Dumnezeu. Legile 
naturii sunt impersonale. 

Răul vine atunci când omul are posibilitatea de a atinge bucuria 
interioară. Orice ne separă de acea stare divină a fiinţei este rău pentru noi, 
pentru că ne îndepărtează conştiinţa de ceea ce suntem cu adevărat şi de 
ceea ce vrem cu adevărat de la viaţă. 

De aici şi poruncile scripturale împotriva desfrâului, de exemplu, sau a 
mândriei. Poruncile sunt pentru binele omului, nu pentru mulţumirea lui 
Dumnezeu! Ele sunt atenţionări pentru cel naiv, cu privire la faptul că, deşi 


unele atitudini şi acţiuni la început par că te împlinesc, la capătul drumului 
vei găsi mereu suferinţă, nu fericire. 

Oamenii care caută fericirea trebuie să evite influenta obiceiurilor proaste 
ce duc la acţiuni rele. Acţiunile rele produc mai devreme sau mai târziu 
suferinţă. 

Repetarea câtorva acţiuni slabe produce obiceiul de a fi slab. Majoritatea 
oamenilor permit ca obiceiurile de slăbiciune sau eşec să îi înrobească. Te 
poţi salva dacă te-ai hotărât să trăieşti în mod diferit, dar această hotărâre 
trebuie să fie constantă până când ai succes. 

Orice ai fi făcut în trecut, aşa eşti acum. Tu eşti cel care controlează 
puterea acţiunilor tale din prezent, prin urmările invizibile şi secrete ale 
acţiunilor tale anterioare. 

Tu eşti cel care, prin legile cauzei şi efectului, guvernează acţiunile tale, 
comandând să fii pedepsit sau recompensat. Probabil că ai suferit îndeajuns. 
Este timpul acum să îţi dai drumul din închisoarea obiceiurilor tale trecute. 
Din moment ce tu eşti judecătorul, nicio închisoare a suferinţei, sărăciei sau 
ignoranței nu te poate reţine dacă deja te-ai eliberat singur. 

Evită să vorbeşti lucruri negative. De ce să te uiţi la scursuri, când eşti 
înconjurat numai de frumuseţe? Mă poţi aduce în cea mai perfectă cameră 
din lume, şi totuşi, dacă vreau, pot găsi greşeli în ea. Dar de ce aş vrea asta? 
De ce să nu mă bucur de frumuseţea ei? 

Dacă ne concentrăm pe partea rea, pierdem din vedere binele. Doctorii 
spun că milioane de bacterii groaznice trec prin corpul nostru. Dar, pentru că 
nu suntem conştienţi de ele, este mai puţin probabil să ne afecteze decât 
dacă am simţi prezenţa lor şi ne-am îngrijora. Când ne uităm îndeajuns de 
mult la partea negativă, preluăm în noi lucrurile negative. Atunci când ne 
concentrăm asupra binelui, vom prelua binele. 

Grijile sunt greu de eliminat. Scapi de unele, iar altele reapar şi încep să 
furnice parcă din neant. Ele parcă te sug de viaţă. Aşa cum foloseşti orice 
otravă ca să ucizi insectele care îţi invadează casa, aşa trebuie să foloseşti şi 
drogul păcii pentru a distruge gândurile şi grijile. De fiecare dată când te 
invadează un furnicar de griji, refuză să fii deranjat şi aşteaptă calm, căutând 
remediul. Inlătură grijile care apar, prin drogul puternic al păcii. 

Nu poţi cumpăra acest drog al păcii din orice farmacie. Trebuie să îl creezi 
în calmul practicii zilnice a concentrării. Acest drog al păcii este un compus 
din acizii caustici ai calmului obişnuit şi fericirii difuze, ce ucide mâhnirea. 
Acizii calmului şi fericirii difuze trebuie să fie pregătiţi într-un laborator de 
autodisciplină şi încercări constante. 

Grijile sunt amorţite de calm şi fericirea uşoară, dar sunt complet şterse 
de educarea constantă a păcii ferme. Grijile nu pot fi înăbuşite prin a-ţi face 
şi mai tare griji sau prin cursa nebunească de a le înăbuși, dar toate grijile 
pot fi distruse prin obiceiul de a cultiva pacea puternică. 

Fii conştient! Mintea trebuie să fie protejată de cele patru stări psihologice 
care alternează: părerea de rău, fericirea falsă, indiferența şi o pace pasivă, 
decepționantă care cuprinde eul în perioade scurte, oricând reuşeşte să le 
dea la o parte pe celelalte trei. Observă orice faţă şi vei putea spune dacă 


proprietarul ei este stăpânit de oricare dintre acestea patru. Arareori feţele 
oamenilor rămân calme în timp ce ei sunt stăpâniţi de aceste stări mentale 
instabile. 

Dacă unei persoane îi este negată dorinţa de ceva precum sănătatea sau 
plăcerea, suferinţa vine şi schimbă faţa acelei persoane. „Prinţul zâmbitor" 
este urmat de „Regele tristeţii", cel care torturează muşchii şi distorsionează 
expresia. 

Ori de câte ori dorinţa unei persoane este împlinită, aceasta este în mod 
temporar „fericită". Părerea de rău se naşte din dorinţele neîmplinite; 
„fericirea", din cele împlinite. Părerea de rău şi fericirea falsă, ca gemenii 
siamezi, locuiesc şi călătoresc împreună. Ele sunt copiii dorinţei şi nu sunt 
niciodată foarte departe; dacă inviţi fericirea falsă, cu siguranţă va urma şi 
părerea de rău. 

Atunci când eul nu este lovit de părere de rău sau „fericire", oamenii se 
găsesc în a treia stare: indiferența sau plictiseala. 

Întrebi o persoană cuprinsă de indiferenţă: „Eşti trist?" 

„A, nu", răspunde acesta. 

Apoi îl întrebi: „Eşti fericit?" 

„A, nu", răspunde el vorbind tărăgănat.! 

„Atunci", întrebi, „care este problema?" 

„Eh", strigă, „sunt doar plictisit". 

Aceasta este starea mentală a multor oameni. 

Peste aceste stări schimbătoare de regret, fericire falsă şi indiferenţă stă 
starea neutră de pace mentală pasivă. Este o stare scurtă de acalmie a 
primei stări menţionate dintre cele trei. 

Deasupra acestor patru stări ale conştiinţei este starea necondiționată, 
mereu proaspătă, a Fericirii, simțită numai în meditaţie. 

Nu petrece prea mult timp glumind. Şi mie îmi place să râd, dar ţin sub 
control simţul umorului. Când sunt serios, nimeni nu mă poate tenta să râd. 
Fii fericit şi mulţumit în interior - fii serios, dar mereu voios. De ce să pierzi 
percepțiile tale spirituale în cuvinte inutile? Când ai umplut găleata 
conştiinţei tale cu laptele păcii, menţine-o aşa; nu o găuri prin glume şi vorbe 
stupide. 

Nu glumi prea mult. A glumi este un stimulent fals. Nu se iveşte din 
adevărata fericire, nu îţi dă adevărata fericire. Când glumeşti mult, mintea 
devine neliniştită şi uşoară, aşa încât nu poate medita. 

Nu face din nefericire un obicei cronic, pentru că este orice, numai plăcut 
nu e, să fii nefericit, şi faptul de a fi fericit este o binecuvântare pentru tine şi 
pentru ceilalţi. Este uşor să porţi un zâmbet de argint sau să curgă dulcea 
fericire din vocea ta. Atunci de ce să fii ursuz şi să împărţi nefericire în jurul 
tău? Nu este niciodată prea târziu ca să înveţi. Eşti atât de bătrân ca şi 
gândurile tale cronice şi eşti atât de tânăr precum te simţi acum, în pofida 
vârstei tale. 

Când vine domnul Părere de Rău, nu îi da putere, recunoscându-i 
prezenţa. Dacă îl hrăneşti cu nectarul lacrimilor tale, el va sta. El va pătrunde 
în curând în tot dormitorul vieţii tale. În clipa în care vine, râde de el - asta îl 


va păcăli în bucuria lui. Apoi loveşte-l în stomac. Aplică pumnii, braţele şi 
coatele voinţei tale, şi aruncă-l afară din camera vieţii tale. Astfel vei câştiga 
o victorie şi fizică, şi metafizică asupra regretului. 

Omul care s-a născut dezavantajat la un anumit nivel ar trebui să reziste 
tentaţiei de a se bălăci în autocompătimire. A-ţi părea rău pentru tine 
înseamnă a-ţi dilua puterea de a trece peste asta. 

Fericirea ta individuală depinde foarte mult de a te proteja pe tine sau pe 
familia ta de rezultatele negative ale bârfei. Să nu vezi răul, să nu vorbeşti 
de rău, să nu asculţi de rău, să nu gândeşti rău, să nu simţi răul. Cei mai 
mulţi oameni pot vorbi despre ceilalţi ore în şir şi pot să alunece sub 
influenţa bârfei, ca sub o influenţă temporară a unui vin otrăvitor, intoxicant. 
Nu este ciudat că oamenii pot vorbi de greşelile altora ore în şir, cu un 
criticism caustic, uşor sau vesel, dar nu pot îndura amintirea propriilor lor 
greşeli? 

Data viitoare când eşti tentat să vorbeşti despre slăbiciunea morală şi 
mentală a altora, începe imediat să vorbeşti tare despre propria ta slăbiciune 
morală şi mentală, numai pentru cinci minute, să vezi cum este, dacă îţi 
place. Dacă nu îţi place să vorbeşti despre propriile tale greşeli, dacă te 
doare să faci acest lucru, ar trebui să te simţi mult mai rănit atunci când vei 
spune lucruri neplăcute care pot răni alţi oameni. Educă-te pe tine şi pe 
fiecare membru al familiei tale să se reţină în a vorbi despre alţii. 

Nu ajuţi o persoană când îi scoţi în faţă slăbiciunea. In schimb, ori o 
descurajezi, ori o înfurii, ori o ruşinezi, astfel încât încetează să mai încerce 
să fie o persoană bună. Când îi iei unei persoane simţul demnităţii, vorbind-o 
de rău în mod deschis, îi produci disperare. 

Când un om este deprimat, asta înseamnă că este prea conştient de 
propria sa slăbiciune. Prin critica distructivă tu îl împingi şi mai departe în 
mlaştina descurajării în care deja se îneacă. În loc de a bârfi despre acest 
om, ar trebui să îl tragi afară din mlaştină prin cuvinte de încurajare, de 
iubire. Numai atunci când cineva îţi cere ajutorul, trebuie să-i oferi sprijin 
spiritual şi moral. Copiilor sau persoanelor iubite şi apropiate le poţi oferi 
sugestiile tale prietenoase, umile, în orice clipă, înlăturându-le rezervele ce 
tin de delicatete sau discreţie. 

„Nu judeca şi nu vei fi judecat. Pentru că vei fi judecat chiar cu judecata 
pe care tu o foloseşti; iar măsura pe care o vei lua se va întoarce la tine" 
(Matei 7:1-2). Mult noroi trebuie să înlături din casa ta mentală. Nu te afunda 
în rău vorbind despre noroiul mental al altor oameni, ci ocupă-te şi 
eliberează-ţi propria ta viaţă de slăbiciune. Vindecă-te în tăcere de dorinţa de 
a critica, şi, atunci când te-ai eliberat de condamnare şi bârfă, învaţă-i pe 
alţii să fie mai buni prin inima ta înţelegătoare şi prin exemplul bun. 

Cuvintele rele folosite într-o izbucnire de emoţii sunt ca o conflagrație 
care se împrăştie deasupra pădurii prieteniei şi arde toate plantele verzi ale 
comportării amabile şi ale gândurilor înţelegătoare. 

Oamenii îmbătaţi cu excitare şi obişnuiţi cu sclavia furiei sunt incendiatori 
emoţionali care, la cea mai mică provocare, aprind beţele de chibrit ale 
cuvintelor mânioase şi pun focul pe liniştea interioară a sufletelor. 


Aşa cum focurile din pădure cauzează pierderi de milioane de dolari 
pentru ţară, aşa şi incendiatorii emoţionali, punând foc pe fericirea unor 
milioane de oameni, cauzează pierderi de miliarde de dolari gândirii creative 
şi o mare pierdere de energie şi nervi umani. 

Pentru a fi bun, nu este necesar să fii de acord cu tot. Dacă nu eşti de 
acord, rămâi mereu calm şi amabil. Slăbiciunea umană este să devii furios şi 
să începi să ocărăşti, dar puterea divină este să ţii în frâu nervii şi cuvintele. 
Orice te-ar provoca, reţine-te. Prin tăcerea calmă, sau prin cuvinte amabile 
sincere, arată că bunătatea ta este mai puternică decât urâţenia celeilalte 
persoane. Inaintea luminii delicate a iertării tale, toate duşmăniile inamicilor 
tăi se vor topi. 

Dacă suferi de indigestia asprimii sau iritabilităţii, bea medicamentul 
suavităţii. Dacă te hotărăşti să te schimbi, începe prin a vorbi în cuvinte 
sincere, amabile celor cu care ai fost pe nedrept aspru. În primul rând, fii 
amabil cu rudele tale apropiate. Când poţi face asta, vei fi amabil cu toţi 
oamenii. Fericirea îşi are baza pe altarul înţelegerii şi al cuvintelor 
prieteneşti. 

Cuvintele aspre sunt criminalii nemiloşi ai prieteniilor de durată şi ai 
armoniei căminelor. lzgoneşte-le pentru totdeauna de pe buzele tale şi 
construieşte căminul asigurat contra nenorocirilor. Cuvintele sincere, 
frumoase sunt ca un nectar pentru sufletele însetate. Ele se cer peste tot. 
Cuvintele frumoase creează fericire în prieteni, duşmani, biserici, birouri şi 
peste tot. Oamenii se simt fericiţi când o persoană arţăgoasă părăseşte 
camera şi sunt veseli când apare un prieten sincer, cu vocea frumoasă. 

Oamenilor le este frică de bolile care dezintegrează, cele care cuprind 
corpul. Dar puţini dintre ei vânează un tratament atunci când deţin boala 
psihologică a geloziei. Shakespeare a denumit-o cangrena care mănâncă 
rădăcinile iubirii. Este mai rău decât asta. 

Epidemia geloziei se pare că a invadat şi minţile tuturor naționalităților. 
Gelozia este tuberculoza matrimonială. Înghite viaţa de familie fericită, 
sănătoasă şi o distruge în interior din cauza suspiciunilor. Sâcâiala continuă 
comună acţionează ca o erupție bronhică, afectând plămânii fericirii. 

Există, de asemenea, şi tuberculoza afacerii. Când este vorba despre 
afacere, țesuturile cooperării şi unităţii, elemente ce sunt viaţa unei 
organizaţii, încep uşor, dar rapid să decadă. Toate organizaţiile sănătoase, 
politice sau religioase, ar trebui să se ferească de această boală care 
descompune. Protejează fericirea ta de distrugere. 

Dacă eşti sclavul simţurilor tale, nu poţi fi fericit. Dacă eşti stăpânul 
dorințelor şi poftelor tale, poţi fi o persoană cu adevărat fericită. Dacă 
mănânci mai mult decât vrei; dacă îţi doreşti ceva care este împotriva 
conştiinţei tale; dacă acţionezi greşit, forţat de simţurile tale, împotriva 
voinţei Sinelui tău Interior, atunci nu poţi fi fericit. Oamenii care sunt sclavii 
simţurilor găsesc că obiceiurile lor proaste îi silesc să facă lucruri care îi vor 
răni. Obiceiurile rele îndărătnice vor lovi cu bâta puterea voinţei tale de 
fiecare dată când încearcă să preia conducerea şi să îţi îndrume gândurile 


către regatul acţiunii potrivite. Remediul stă în faptul de a salva puterea 
voinţei din închisoarea puterii simţurilor. 

Cedarea în faţa obiceiurilor rele înseamnă să le faci mai puternice, iar 
puterea voinţei va fi mai slabă. Luptă-te cu obiceiurile proaste ale mâniei, 
găsirii mereu de greşeli, geloziei, fricii, inerţiei, mâncatului prea mult, sau cu 
orice slăbiciune personală ai avea, nesupunându-te tentaţiei împotriva 
voinţei tale. Când te hotărăşti să faci ceva despre care ştii că este drept, fă 
acel lucru, oricât te-ar costa. Acest fapt va da voinţei tale călăuzite de 
înţelepciune mai multă putere asupra obiceiurilor tale proaste. Renunţă la 
eşecul material, indiferența spirituală, slăbiciunea mentală sau morală şi 
meditaţiile făcute cu jumătate de inimă de anul trecut, folosindu-ţi voinţa 
pentru a prospera, exersând autocontrolul şi meditând profund până când 
intri în legătură cu Dumnezeu. 

Aproape fiecare suflet este prizonierul simţurilor, ele fiind consolidate la 
suprafaţa corpului. Atenţia sufletului este momită departe de regatul interior 
al măduvei spinării, al ochiului spiritual şi al chakrelor, spre regiunile 
exterioare ale corpului, acolo unde lăcomia, tentaţia şi ataşarea au punctele 
lor puternice. Adeptul care vrea să conducă Sufletul-Rege departe de mocirla 
ce provoacă suferinţa generată de simţuri va afla că nu poate face asta fără 
o confruntare severă între soldaţii simţurilor şi cei divini ai Sufletului. 

Dacă nu ai destulă putere a voinţei, încearcă să dezvolţi puterea de a nu 
vrea. Când eşti în faţa unei cine, iar domnul Lăcomie te îmbie să mănânci 
mai mult decât ar trebui şi încearcă să adoarmă autocontrolul şi să te arunce 
în groapa indigestiei - fii atent la tine. După ce te foloseşti de calitatea şi 
cantitatea potrivită de mâncare, pur şi simplu spune-ţi „Nu mai mănânc", 
ridică-te de la masă şi fugi. Când cineva te strigă: „John, vino înapoi şi 
mănâncă mai mult! Nu uita de plăcinta delicioasă cu mere", atunci tu trebuie 
să spui doar: „Nu mai vreau". 

Gândurile de rea-credintă, tentatie sau răzbunare sunt soldaţii simţurilor 
care produc suferinţă. Ei vor să cucerească regatul fericirii şi să te ţină 
prizonierul închisorii nefericirii şi durerii. Când soldaţii gândurilor greşite se 
aliniază pentru a ataca pacea ta interioară, trezeşte soldaţii luminii, cinstei şi 
autocontrolului şi începe un atac violent. 

Adu-ţi aminte: este alegerea ta dacă vrei să-ţi conducă viaţa lăcomia, 
sclavia simţurilor, mânia, ura, răzbunarea şi grijile, sau dacă laşi soldaţii 
divini ai autocontrolului, calmului, iubirii, iertării, păcii şi armoniei să-ţi 
conducă regatul mental. Indepărtează obiceiurile rebele ale simţurilor care 
au adus suferinţa în împărăţia păcii tale. Fii regele tău, şi lasă soldaţii 
bunătăţii şi ai obiceiurilor bune să conducă regatul minţii tale. Atunci 
fericirea va domni în tine pentru totdeauna. 

Şi ceea ce faci bun, şi ceea ce faci rău dă-i lui Dumnezeu. Bineînţeles, 
asta nu înseamnă că trebuie să faci în mod deliberat lucruri care sunt rele, 
dar, când nu te poţi abţine din cauza obiceiurilor rele prea puternice, simte 
cum Dumnezeu acţionează prin tine. Fă-l pe El responsabil! Lui îi place asta! 
Pentru că El vrea ca tu să-ti dai seama că El îti visează existenta. 

Atât timp cât te străduieşti, Dumnezeu nu te va lăsa singur niciodată! 


Capirocu. 4 
ÎNVAŢĂ CUM SĂ TE COMPORŢI 


Niciodată nu îi pot mulţumi profesorului meu îndeajuns pentru că îmi 
spunea constant: „învaţă cum să te comporți." 

Am descoperit că mă pot vedea mai clar prin minţile altora, în special prin 
mintea imparţială a Maestrului meu, decât prin înţelegerea proprie 
înceţoşată. 

Am început să mă alătur minţilor calme şi să le întreb cum arăt eu din 
perspectiva percepţiilor lor mentale, pentru că am descoperit că era o 
diferenţă între ceea ce credeam eu că gândeau alţii despre mine şi ceea ce 
gândeau de fapt alţii despre mine în mintea lor. 


E nevoie de mult curaj pentru a risca o bătălie de cuvinte, sau orice altă 
problemă, numai pentru că le spui oamenilor greşelile lor. De aceea 
majorităţii oamenilor îi este frică să te critice pe faţă. Majoritatea oamenilor 
te muşcă de la spate şi te critică în liniştea minţilor lor. 

Prietenii tăi intimi nu te critică pe faţă de frică să nu te ofenseze; dar te 
critică în interior, aşa cum şi tu faci în cazul lor. Dacă vrei să ştii ce cred 
prietenii tăi despre tine, comportă-te perfect şi îmbogăţeşte-te constant fiind 
bun la suflet, înţelept, calm, meditativ, curajos, prietenos, sincer, curtenitor, 
metodic, sincer cu lumea ta, dar fără frica de a fi ferm, iar prietenii tăi vor fi 
atât de copleșiți de bunătatea ta încât vor gândi şi vor vorbi pe faţă despre 
ceea ce eşti cu adevărat. 

Învață cum să te comporţi şi cum să fii fericit, şi vei influenţa toţi oamenii 
cu care te întâlneşti să se comporte potrivit şi să fie fericiţi. 

La început, autocontrolul produce nefericire din cauza separării de 
plăcerea produsă de simţuri. După ce autocontrolul ajunge la maturitate, 
sufletul începe să experimenteze percepții mai fine, mai fericite şi să se 
bucure mai mult decât atunci când trăia identificându-se cu plăcerile 
simţurilor. Adeptul, suferind de frica sentimentului de goliciune, trebuie să 
realizeze faptul că renunţarea nu este un sfârşit în sine. Mai degrabă învaţă 
omul să-şi direcţioneze atenţia de la plăcerile cauzate de simţuri la cele din 
adâncurile sufletului. 

Să nu trăieşti niciodată cu gândul la lipsuri. Adu-ţi aminte mai bine de 
lucrurile bune pe care le-ai făcut şi de bunătatea care există în lume. 
Convinge-te de perfecțiunea nativă pe care o ai în interior. 

Astfel vei fi atras să-ti aduci aminte de natura ta eternă în calitate de copil al 
lui Dumnezeu. 

Împlinirile care contează nu sunt cele la care ajungem în exterior, ci sunt 
victoriile pe care le avem în noi înşine. Haideţi să creăm locuinţe interioare 
de bună calitate, ridicându-le în văi ale umilinţei unde se adună ploile 
milosteniei lui Dumnezeu şi ale gândurilor bune ce ni le poartă alţii. 

Graţia divină poate face fertilă inima cea mai aridă, transformând deşertul 
brun într-o grădină plină de verdeață, cu fericire şi pace interioară. 

Dacă vrei să fii iubit, începe prin a iubi pe alţii care au nevoie de 
dragostea ta. Dacă te aştepţi ca alţii să fie cinstiţi cu tine, atunci începe prin 
a fi cinstit cu tine însuţi. Dacă vrei ca alţii să fie înţelegători cu tine, începe 
să-i înţelegi pe cei din jurul tău. Dacă vrei să fii respectat, trebuie să înveţi să 
respecţi pe toată lumea, şi tânăr, şi bătrân. Dacă vrei o dovadă de pace din 
partea altora, trebuie să ai pacea în tine. Dacă vrei ca alţii să fie religioşi, 
începe să fii şi tu spiritual. Orice ai vrea să fie alţii, mai întâi tu trebuie să fii 
asta. Apoi, vei găsi alţii care vor răspunde în aceeaşi manieră ca ata. 

Este uşor să îţi doreşti ca alţii să se comporte perfect cu tine, este uşor să 
le vezi greşelile, dar este foarte dificil să te comporţi adecvat şi să-ţi vezi 
propriile greşeli. Dacă îţi poţi aduce aminte să te comporţi bine, alţii vor 
încerca să-ţi urmeze exemplul. Dacă îţi poţi găsi greşelile fără să-ţi dezvolţi 
un complex de inferioritate şi te poţi îngriji să te corectezi, atunci îţi vei folosi 
timpul mai profitabil decât l-ai fi petrecut dorind ca alţii să fie mai buni. 


Exemplul tău bun va face mult mai mult pentru a-i schimba pe alţii decât 
dorinţa, furia sau cuvintele tale. 

Cu cât devii mai bun, cu atât mai mult cei din jurul tău vor creşte, iar tu 
vei deveni mai fericit. Cu cât devii mai fericit, cu atât vor fi mai fericiţi şi 
oamenii din jurul tău. 

Oamenii care stagnează sunt nefericiţi. Oamenii extrem de ignoranţi de- 
abia dacă ştiu ce înseamnă să fii fericit sau nefericit. Este mai bine să fii 
nefericit cu ignoranta ta, decât să mori fericit cu ea. Oriunde ai fi, rămâi 
treaz şi atent la gândirea ta, la percepţie, intuiţie - fii mereu gata să apreciezi 
comportamentul exemplar sau să-l ignori pe cel rău. Cea mai mare fericire a 
ta constă în faptul de a fi mereu gata să înveţi şi să te comporţi în mod 
potrivit. 

Cei mai plictisiţi oameni, care cred că au epuizat bucuriile vieţii, nu ştiu că 
o lume de consolare stă în cărţile bune. O minte liberă este locul de muncă al 
grijii şi disperării. In alegerea cărţilor, prima preferinţă ar trebui să fie cărţile 
spirituale care nu au dogmă. In studiu, trebuie să stăpâneşti unul sau mai 
multe subiecte, dar ar trebui să ştii de asemenea ceva din fiecare subiect, 
inclusiv botanică, logică, astronomie, muzică, limbi străine şi politică. Studiul 
fiziologiei este foarte important. Citeşte o revistă ştiinţifică bună în fiecare 
lună. 

Cititul este cel mai bun exerciţiu intelectual de interior. Îti tine mintea 
ocupată şi intelectul în exerciţiu. Una sau două ore pe zi îi vor da oricărei 
persoane o educaţie amplă în zece ani, asta dacă alege cărţile potrivite. Nu 
pierde timpul şi nu-ţi leza facultăţile mentale citind cărţi fără scop sau bune 
de aruncat la gunoi. A nu cultiva un interes sincer pentru cărţi înseamnă să 
pierzi moştenirea atâtor secole. 

Dacă nu te poţi înţelege cu prietenii sau cu lumea, citeşte cărţi şi 
păstrează compania acestor prieteni tăcuţi care au puterea de a te linişti şi a 
te inspira. Cei care sunt în mod real înclinați spre societate vor găsi în cărţi o 
nouă putere pentru a ajuta umanitatea, prin lecţiile din cărţile scrise de 
oameni talentaţi şi nobili. 

Citeşte, subliniază şi digeră în interior pasaje selectate din cărţi valoroase. 
Discută subiectele importante cu persoane inteligente. Gândirea logică 
asupra unei anumite idei este cea mai bună modalitate să dezvolţi 
originalitatea ideilor tale. Atunci când te gândeşti, ţine ochii închişi şi mintea 
concentrată total pe subiectul studiului tău. Nu face nimic fiind atent pe 
jumătate sau cu jumătate de inimă. 

Cărţile bune sunt mereu prietenii tăi tăcuţi. Când eşti îngrijorat sau când 
suferi, ia o carte şi îngroapă-te în ea. Ascultă cuvintele care te liniştesc şi te 
inspiră ale marilor minţi ale secolelor. 

Dacă citeşti cărţi spirituale, alege-le pe cele care conţin ideea de realizare 
a Sinelui. Asemenea cărţi, precum Biblia şi Bhagavad Gita, nu ar trebui să fie 
citite ca şi cum ai citi un roman. Citeşte un pasaj, gândeşte-te la semnificaţia 
sa şi meditează asupra adevărului acestuia. Apoi încearcă să trăieşti acest 
adevăr în viaţă. 


Există trei Biblii din care eu mă inspir: Biblia creştină, cea hindusă 
Bhagavad Gita şi ale mele Şoapte din Eternitate, care mi-au fost dăruite de 
Dumnezeu. Prin meditaţie şi percepţie intuitivă eu primesc mai multe 
adevăruri intelectuale decât prin lectură. 

Citeşte cărţi după meditaţie. Critică aceste cărţi prin percepţie intuitivă. _ 
Ţine-ţi mintea ocupată în cea mai mare parte a timpului, dacă nu meditezi. In 
timpul liber, fii ocupat citind cărţi interesante, cele care îţi protejează mintea 
de gândurile inutile ce creează plictiseală şi nemulţumire. 

Soţul şi soţia ar trebui să îşi echilibreze iubirea prin autocontrol şi prin 
lectura şi discutarea împreună a unor cărţi bune, în loc de a-şi ocupa mintea 
cu războaiele de familie sterpe sau încăierarea matrimonială care distruge 
pacea. 

Dacă vrei să fii fericit, învaţă să trăieşti singur şi să te cufunzi în 
introspecţie cu privire la orice fel de experienţă - cărţi bune, probleme, 
religie, filosofie şi fericire interioară. Izolarea mulţumitoare aleasă de tine, 
uzuală, este preţul fericirii adevărate. Când eşti forţat să fii într-o mulţime de 
vorbitori, retrage-te în celula gândurilor tale adânci şi bucură-te de pacea 
fântânii interioare de linişte. 

Nu glumi prea mult. Şi mie, aşa cum bine ştii, îmi place să râd, dar, dacă 
mă hotărăsc să fiu serios, nimeni nu mă poate face nici măcar să zâmbesc. 
Fii fericit şi vesel - cel mai important, în interior. Fii grav în exterior, dar în 
interior vesel. 

Nu irosi percepţia prezenţei lui Dumnezeu, cea primită în meditații, prin 
discuţiile fără rost. Cuvintele inutile sunt precum gloanţele: ele găuresc oala 
cu lapte a păcii. Acordând timp conversaţiilor inutile şi râsului zgomotos, îţi 
vei da seama că nu ai rămas cu nimic în interior. Umple oala conştiinţei tale 
cu laptele păcii tale meditative, şi apoi menține- o în acest stadiu. A glumi 
înseamnă fericire falsă. Prea mult râs perforează mintea şi permite păcii din 
oală să se scurgă afară, risipind-o. 

Meditează în mod regulat şi vei găsi o bucurie în interior care este reală. 
Atunci vei avea ceva cu care să compari plăcerile simţurilor. Această 
comparaţie te va face automat să îţi doreşti să abandonezi regretul produs 
din obiceiurile proaste. Cea mai bună cale de a depăşi tentaţia este să ai 
ceva care te împlineşte mai tare, ca mijloc de comparaţie. 

Nu-ţi lăsa niciodată mintea să fie sedusă de nelinişte glumind prea mult, 
prin prea multe distracţii şi aşa mai departe. Fii profund. De îndată ce te 
cufunzi în nelinişte, toate tulburările vechi vor începe să-şi exercite atracțiile 
din nou spre minte: sexul, vinul şi banii. 

Bineînţeles, puţină distracţie şi amuzament sunt bune, în mod ocazional. 
Dar nu lăsa superficialitatea să te posedeze. Şi eu râd uneori, aşa cum bine 
ştii. Dar, când aleg să fiu serios, nimeni şi nimic nu mă poate scoate din 
Şinele meu. 

Fii profund în orice ai face. Chiar şi atunci când râzi, nu îţi pierde calmul 
din interior. Fii vesel în interior, dar retras mereu în interior. Fii concentrat pe 
bucuria din interior. 


Trăieşte mereu în Sine. Coboară un pic atunci când trebuie, ca să mănânci 
sau să vorbeşti, sau pentru a-ţi face treaba; apoi retrage-te din nou în Sine. 

Fii activ în mod calm şi calm în mod activ. Aceasta este calea unui yoghin. 

Atunci când vin zilele înnourate, gândeşte-te la mulţimea de zile senine 
pe care le-ai avut. Când vine melancolia şi te face să simţi că va prelua 
controlul asupra vieţii tale, gândeşte-te la zilele nenumărate de fericire de 
care te-ai bucurat în trecut. Este un semn de nerecunoştinţă fată de Cel care 
dă toate darurile să uiti zâmbetele sănătoase de care 
te-ai bucurat timp de cincizeci de ani numai pentru că ai fost bolnav timp de 
şase luni. Este inutil să-ţi dezechilibrezi mintea şi să uiţi ani de fericire luând 
prea în serios regretele din câteva săptămâni sau luni. 

Să nu-ți fie frică de această ignoranță muritoare temporară, pentru că în 
sufletul tău stă îngropată mina nedeschisă a înţelepciunii lui Dumnezeu. Din 
moment ce eşti făcut după imaginea Lui, toată înţelepciunea şi fericirea Sa 
stau ascunse undeva în pivniţa dezorganizată a inconştientului tău. Să 
zâmbeşti când toate lucrurile merg bine este uşor şi natural, dar să zâmbeşti 
chiar şi când toate lucrurile încearcă să te distrugă este dificil, ţine de 
supraconştiinţă, este admirabil, fiind de fapt prevestirea fericirii nemuritoare. 
Devino un specialist în zâmbet şi un doctor al melancoliei, vindecând cu 
razele zâmbetelor tale toate inimile triste şi plictisite pe care le întâlneşti. 

Când eşti bolnav, nu te concentra pe durata suferinţei tale, ci visează la 
anii tineri şi sănătoşi de care deja te-ai bucurat. Ceea ce ai avut poţi avea din 
nou, dacă încerci îndeajuns. Să renunţi este calea cea mai mizerabilă şi 
dificilă pentru drumul acesta lung; să încerci din greu până când reuşeşti 
este calea cea mai uşoară. 

Risipeşte tristeţea cu bucurie; distruge gândurile bolnave ale eşecului cu 
succesul tonic al conştiinţei. Şlefuieşte lipsa de armonie cu dalta armoniei. 
Cauterizează grijile prin calm. Aruncă regretele în flăcările fericirii. Fă de 
ruşine asprimea prin amabilitate. Detronează gândurile bolnave şi pune 
Regele Vitalităţii pe tronul traiului potrivit. Alungă neliniştea şi ignoranţa de 
pe malurile minţii tale. Stabileşte regatul liniştii în interior, iar Dumnezeul 
fericirii va intra nestingherit. 


CarpiroLuL 5 
CHEIA ESTE SIMPLITATEA 


Simplitatea nu înseamnă sărăcia dureroasă: nu este polul opus al bogă- 
tiei. A trăi simplu înseamnă să urmezi calea liniştită a moderaţiei. A avea o 
viaţă echilibrată între extremele opuse este de fapt fericirea interioară. 

Adevăraţii iubiţi, în armonie cu ei înşişi şi cu lumea din jurul lor, acceptând 
cu bucurie orice le vine în cale, sunt îndreptăţiţi să le fie milă de mulţi regi. 

Fericirea este starea de a fi reală şi naturală a omenirii. Puţini oameni o 
găsesc, pentru că majoritatea trăiesc la periferia ei; ei se îndepărtează cât de 
mult pot de centrul lor din interior. Cu cât devin mai bogaţi şi mai influenţi, 
cu atât se simt mai goi în interior. 

In rândul regilor, dorinţa de fericire este mai adesea zădărnicită decât 
împlinită. Dorinţa lor aprigă naturală este înecată în mare din cauza fluxului 
zilnic de oameni care doresc favoruri de la ei. Speranţa lor pentru înţelegere 
umană este cufundată şi zdrobită de un val de competiţie pentru atenţia lor. 
Cu cât este mai mare mulţimea care îl înconjoară pe un rege, cu atât este 
mai mare sentimentul său de singurătate. 


Oameni din toată lumea, căutând fericirea în exterior, descoperă la sfârşit 
că au căutat-o într-un corn al abundentei gol, lipindu-şi cu fervoare buzele de 
marginea unui pahar de cristal în care niciodată nu a fost turnat vinul 
bucuriei. 

Fericirea constă în a face cele mai puternice eforturi de a reduce dorinţele 
şi nevoile tale şi în a cultiva abilitatea de a uni acele nevoi cu voinţa, mereu 
încercând să zâmbeşti, şi în interior, şi la exterior, în ciuda oricărei situaţii 
neplăcute. 

Fii tăcut şi calm în fiecare noapte cel puţin pentru zece minute (mai mult 
dacă este posibil), înainte să te culci, şi la fel dimineaţa, înainte de a te scula 
din pat. Acest fapt va produce un obicei curajos şi rezistent al fericirii care te 
va face capabil să întâlneşti toate situaţiile care te vor pune la încercare în 
lupta de zi cu zi a vieţii. Cu această fericire neschimbătoare din interior, du- 
te şi caută să-ţi îndeplineşti cerinţele din ziua respectivă. 

Caută fericirea mai mult în minte şi mai puţin în achiziţia de lucruri. Fii 
atât de fericit în mintea ta, încât nimic din ce va veni spre tine să nu te poată 
face nefericit. Apoi te vei putea descurca cu lucruri cu care te-ai obişnuit. Fii 
fericit ştiind că ai puterea să nu fii negativ. Fii conştient de asemenea că nu 
vei mai fi niciodată atât de limitat la lumea materială încât să uiţi fericirea 
din interior, chiar dacă ajungi să fii milionar. 


Sunt atât de multe lucruri aici în America pe care le-am dorit pentru ţara 
mea sărăcită. Dar, în timp, am descoperit că oamenii nu sunt atât de fericiţi, 
în medie, cum sunt ţăranii din India - dintre care mulţi nu-şi pot permite mai 
mult de o singură masă pe zi. In pofida prosperității materiale, oamenii de 
aici nu au aceeaşi fericire interioară. Americanii sunt saturați de un exces al 
plăcerilor simţurilor. Fericirea îi ocoleşte centru simplul motiv că ei o caută 
peste tot în afară de ei înşişi. 

Majoritatea a ceea ce este numit „fericire" este doar suferinţă deghizată. 
Te poţi bucura că mănânci un fel imens, dar este posibil să existe efecte 
neplăcute, precum indigestia acută sau durerea de stomac. Cea mai grozavă 
modalitate de a crea pentru tine fericirea este să nu îngădui să te controleze 
momelile simţurilor şi obiceiurile rele, ci să fii un conducător aspru al 
propriilor tale obiceiuri şi pofte. Aşa cum nu îţi poţi satisface foamea prin a 
hrăni altă persoană, nu poţi găsi fericirea în satisfacerea mai multor cereri 
din partea simţurilor tale. 

Prea mult lux nu produce fericire, ci, din contră, te îndepărtează de 
mintea ta. Nu îţi petrece tot timpul căutând lucruri care te fac fericit. Fii 
mereu mulţumit, atât în lupta pentru prosperitate, cât şi atunci când ajungi 
la ea. Poţi fi Regele Fericirii într-o colibă zdrenţăroasă, sau poţi fi o victimă 
torturată de nefericire într-un palat. Fericirea este exclusiv un fenomen 
mental. Trebuie să o stabileşti mai întâi foarte bine în tine, apoi, prin 
hotărârea fermă de a fi mereu fericit, treci prin lume căutând sănătate, 
prosperitate şi înţelepciune. 


Vei găsi o fericire mai mare dacă vei căuta succesul printr-o atitudine 
mereu de veselie decât dacă încerci să câştigi dorinţa inimii cu o minte 
nefericită, indiferent care ar fi dorinţa. 

Este mai uşor să cheltuieşti decât să câştigi. Este mai greu să econo- 
miseşti decât să câştigi. Majoritatea oamenilor cheltuie mai mult decât 
câştigă. Banii în plus sunt obţinuţi prin împrumut sau prin cumpărare cu 
promisiunea plăţii în viitor. Nu trebuie să simţi mereu că trebuie să ţii pasul 
cu moda. Să încerci să ai mai mult decât îţi permite portofelul înseamnă să 
trăieşti într-o constantă grijă mentală. Să cheltuieşti mai mult decât câştigi 
înseamnă să trăieşti într-o sclavie eternă. 

Odată cu arta de a face bani, trebuie să înveţi şi arta de a economisi. Un 
venit mare nu îţi face bine dacă îţi creează obiceiuri de lux fără niciun fel de 
economie. Gândeşte-te pentru un moment: dacă te îmbolnăveşti deodată, 
cum vei continua fără venitul obişnuit, dacă nu ai nicio economie făcută? 
Este un lucru rău să cultivi obiceiuri de lux dacă ai numai un venit mic. Nu 
este mai bine să trăieşti simplu şi cumpătat şi în realitate să devii bogat? Ar 
trebui să foloseşti o pătrime din venitul tău pentru traiul simplu, iar celelalte 
trei pătrimi să le economiseşti, astfel liniştindu-ţi mintea cu sentimentul de 
securitate. Păstrează ceea ce câştigi în mod cinstit, nu juca banii aceştia şi 
nu îi pierde încercând „să devii bogat rapid". 

Fericirea poate fi deţinută prin exerciţiul autocontrolului, cultivând 
obiceiuri de trai simplu şi gândire înaltă, cheltuind mai puţin, chiar dacă 
câştigi mai mult. Fă un efort să câştigi mai mult pentru a-i ajuta pe ceilalţi să 
se ajute. 


Bucuria este o floare prea delicată pentru a înflori în atmosfera plină de 
funingine a minţilor lumeşti, cele care râvnesc la fericirea banilor şi 
posesiunilor. Bucuria se ofileşte când oamenii o udă în mod nepotrivit prin 
crearea de condiţii pentru fericirea lor, spunându-şi: „Nu voi fi cu adevărat 
fericit până când nu voi obţine maşina aceea sau rochia, sau casa, sau 
vacanţa la mare)!" Oamenii materialişti, oricât de frenetic urmăresc fluturele 
fericirii, nu reuşesc niciodată să îl prindă. Chiar dacă deţin tot ce a fost râvnit 
de inimile lor, fericirea totuşi îi va ocoli. 

Pe de altă parte, fericirea înfloreşte natural în inimile acelora care sunt 
liberi în interior. Ea curge spontan, ca un izvor de munte după ploile repezi 
din aprilie, în minţile care sunt mulţumite cu un trai simplu şi care renunţă de 
bunăvoie la dezordinea inutilelor aşa-numite „necesităţi" - castelele de vis 
ale unei minţi neliniştite. 

Când o persoană renunţă la ambiția exterioară pentru a căuta linişte în 
sine, ar putea simţi o nostalgie clară, trecătoare, pentru obiceiurile sale 
vechi, familiare. Obişnuit cu ceea ce a fost pentru el ocupaţia, simplitatea l- 
ar putea lovi din când în când, la început, ca fiind stearpă şi neatractivă. 

Dar treptat, dacă perseverează, se va obişnui cu lumea interioară şi va 
descoperi o fericire crescândă în suficiența sufletului. Va aprecia din ce în ce 
mai profund semnificaţia fericirii adevărate. 


Omul poate experimenta din când în când sentimentul de pierdere după 
ce a eşuat în strădaniile sale lumești. Atunci viaţa i se va părea la început 
lipsită de orice fir de speranţă. Dacă totuşi, după ce a rătăcit în deşert pentru 
un timp, el se hotărăşte să înfrunte curajos noul mediu, va realiza în final că 
viaţa nu s-a schimbat deloc în punctele esenţiale; că orice i s-a întâmplat a 
fost definit ca fiind un eşec doar de propria sa imaginaţie. Atunci îşi poate 
aduce aminte de momente mai fericite: plăcerile simple, de exemplu, de 
care s-a bucurat când era copil. Deodată va înţelege că acea mulţumire 
interioară este singura definiţie valabilă a succesului - şi, în mod minunat, 
acea mulţumire este singurul lucru din viaţa lui pe care nu trebuie să-l piardă 
niciodată! 

In orice caz, pustiul pierderii aparente, al eşecului şi dezamăgirii poate fi 
convins să înflorească din nou, ca un deşert steril după o ploaie abundentă. 
Luncile păcii care înfloresc din nou apar deodată în minţile care caută liniştea 
din interior. Sufletul cunoaşte atunci o fericire mai prețioasă decât succesul 
cel mai mare care poate fi atins prin acţiunile lumești. 

Dacă tu, dragă cititorule, vei aluneca sau vei cădea vreodată de pe vârful 
succesului, şi te vei găsi abandonat de avere şi onoare, fiind forţat să trăieşti 
în condiţii umile - nu te întrista. Mai degrabă urează-i bun venit acestei noi 
aventuri pe care viaţa a pus-o în faţa ta. 

Dacă visele tale s-au năruit, atunci adaptează-te prin curaj la noile 
condiţii. In simplitate vei găsi - chiar dacă nu ai căutat niciodată acolo! - cea 
mai dulce fericire la care a năzuit inima ta. 

Viata îti va da mai mult decât ai visat vreodată numai dacă îti vei redefini 
prosperitatea: nu ca un câştig lumesc, ci ca o mulţumire interioară, divină. 


CarpiroLu. 6 
ÎMPĂRTĂŞEŞTE FERICIREA TA CU CEILALŢI 


Dorinţa de a fi fericit trebuie să includă şi fericirea celorlalţi. 

Când îi slujim pe ceilalţi, ne slujim şi pe noi înşine. Nu te gândi: „Eu îi voi 
ajuta pe alţii" - gândeşte-te mai degrabă: „imi ajut semenul, lumea mea, 
pentru că altfel nu pot fi fericit." 


Legea vieţii este creată să ne înveţe cum să trăim în armonie cu Natura 
obiectivă sau cu natura noastră adevărată. 

Dacă atingi cu degetele o plită fierbinte, te vei arde. Durerea pe care o vei 
simţi va fi o atenţionare pusă acolo de către Natură pentru a te proteja, 
pentru a nu-ţi răni corpul. 

lar dacă îi tratezi aspru pe ceilalţi, vei primi înapoi asprime, şi de la 
ceilalţi, şi de la viaţă. în plus, inima ta se va zbârci şi se va usca. De aceea 
Natura atenționează oamenii că prin răutate ei se vor dezarmoniza faţă de 
şinele interior. 

Atunci când ştim care este legea şi ne comportăm în consecinţă, vom trăi 
în fericire eternă, sănătoşi, şi în armonie perfectă cu noi înşine şi cu viaţa. 

Acum câţiva ani, am avut un instrument muzical foarte bun, un esraj din 
India. Îmi plăcea să cânt muzică devoţională la el. Dar într-o zi un vizitator l-a 
admirat. Fără să ezit, i l-am dat. Ani mai târziu cineva m-a întrebat: „Nu ţi-a 
părut niciun pic rău?" „Nici măcar pentru o clipă!", i-am răspuns. Să împărţi 
fericirea cu alţii înseamnă numai a-ti mări fericirea. 

lubiţii îşi pot găsi fericirea unul în altul numai dacă trăiesc vieţi simple, 
neîmpovărându-şi existenţa prin opulenţă, artificial sau ambiţii dificile. 

Când doi indivizi egoişti devin uniţi formal prin căsătorie, ei vor fi separați 
la nivel mental atâta timp cât fiecare este limitat de iubirea de sine. Încuiați 
în celulele închisorii create de egoism, nu vor atinge niciodată împreună 
fericirea şi armonia. În a iubi, nu în a fi iubit, stă cheia care va descuia uşile 
inimilor lor, aducându-le fericire conjugală. 

lubirea de sine înseamnă să te închizi în sine. Când cuplurile învaţă să-şi 
lărgească simpatiile şi renunţă să se limiteze la ei înşişi - ori individual, ori 
numai între ei, ori numai ca familie -, ei îşi pot transforma relaţia, iar haosul 
emoţional produs de egoism se va transforma într-o relaţie de iubire divină, 
fără egoism. 

lubirea fără egoism este cheia. Cuplurile care la început şi-au definit 
relaţia în termenii de „eu şi tu", mai târziu, prin creşterea înţelegerii, invaţă 
să gândească unitar. lubirea umană se poate extinde astfel în lubirea de 
Dumnezeu. 

Fără Dumnezeu, iubirea umană nu este niciodată perfectă. Nicio căsătorie 
nu este cu adevărat fructuoasă fără „ingredientul secret" al iubirii divine. 
lubirea pământească ce nu atinge îmbrăţişarea divinității nu este cu 
adevărat iubire. Este adorarea eului, este egoistă, căci este înrădăcinată în 
dorinţă. 

Adevărata iubire emană din Dumnezeu. Numai inimile care au fost 
purificate de expansiunea sinelui pot îmbrăţişa plenitudinea acestei iubiri. 
Prin extindere, sentimentele inimii devin canale prin care iubirea lui 
Dumnezeu se scurge afară pentru toată lumea. 

Oamenii care găsesc fericirea în căsătorie nu îşi găsesc fericirea, de fapt, 
unul de la altul. Mereu vine din interiorul lor. Ce trist este să-i vezi pe 
oamenii care suferă, doar pentru că îşi bazează toate aşteptările de fericire 
pe alţi oameni! 

Swami Kriyananda descrie următoarea experienţă: 


O enoriaşă dintr-o biserică a Frăției Realizării Sinelui a venit la 
Paramhansa Yogananda supărată din cauza îndoielii. „Maestre", a spus 
aceasta, „unii oameni afirmă că, fiind atât de multă suferinţă pe lume, este 
greşit ca oricine să fie fericit. Bucuria personală nu implică o lipsă de 
compasiune pentru suferinţa altora?" 

„lisus", a adăugat ea, „este deseori descris ca «un om al tristeţii». Nu am 
auzit niciodată să fie descris ca omul bucuriei." 

Paramhansa Yogananda a răspuns: „lisus pe care îl cunosc este plin de 
bucurie, şi nu plin de regrete! Deplânge necazurile omenirii, dar acest 
plânset nu îl copleşeşte. 

Dacă ar primi cu braţele deschise suferinţele celorlalţi, ce le-ar putea da 
în schimb, altceva decât o creştere a suferinţei lor? 

Fericirea lui Dumnezeu îi face pe cei care o deţin să fie plini de 
compasiune pentru cei care au pierdut sensul existenţei lor. Dar compa- 
siunea numai se adaugă fericirii lor interioare; nu o diminuează. Pentru că 
fericirea este leacul căutat de toti oamenii, chiar dacă această căutare se 
petrece la nivel conştient sau inconştient. Nu este o problemă laterală, 
nelegată de suferinţă. Cu cât omul se simte mai fericit în interior, cu atât mai 
mult îşi doreşte să împartă această fericire cu toată lumea. 

Bucuria divină vine din extinderea sinelui. Suferinţa, pe de altă parte, este 
fructul egoismului sau al unui eu îngust. Bucuria trezeşte in inimă 
compasiunea. Il face pe om să vrea să insufle fericire divină n cei care sunt 
înlăcrimaţi de durere." 

Fericirea în sine, deşi un bun universal, nu trebuie niciodată să fie apusă 
asupra celorlalţi; de fapt, niciodată nu poate fi impusă. Reformele, dacă nu 
sunt întreprinse păstrând voinţa divină, creează haos. Binele pe care îl facem 
trebuie să fie, de asemenea, oferit cu iubire respect pentru liberul arbitru al 
altora. Respectul nostru pentru ar trebui să fie, mai presus de toate, pentru 
partea divină din ei. Caritatea nu trebuie niciodată să-i priveze pe cei care o 
primesc de demnitatea lor divină. Atunci când dăm, trebuie să îi încurajăm 
pe ceilalţi să dea cel puţin ceva înapoi. Noi trebuie să îi facem să simtă 
mulţumirea noastră pentru sprijinul lor. Nu vor beneficia de nimic că vor 
primi bunătatea noastră în mod pasiv. 

Când un tăietor de diamante vrea să producă o piatră frumoasă, ştie că 
trebuie s-o taie de-a lungul clivajului său natural. Tăierea ei nu trebuie să fie 
la întâmplare, doar pentru a satisface imaginaţia sa abstractă. Acelaşi lucru 
este adevărat în a arăta frumuseţea din natura umană: trebuie să ţinem cont 
de realităţile altora, şi niciodată să căutăm să ne-o impunem pe a noastră. 

Pe măsură ce o persoană evoluează din punct de vedere spiritual şi 
descoperă bucuria şi perspectiva divină în sine, vrea în mod natural să 
găsească căi de a aduce acest simţământ strălucitor al fericirii şi starea de 
bine întregii omeniri. Dar învaţă în curând că trebuie să trateze lucrurile aşa 
cum sunt. De exemplu, instabilitatea mentală de orice fel - şi regretul ca un 
fel de dezechilibru mental - trebuie să fie vindecată cu precizie, deseori în 
mod treptat, fără un şoc neaşteptat, chiar de bucurie, care ar agrava, nu ar 
vindeca tulburarea. 


Este potrivit şi bine ca fiecare dintre noi să facă tot posibilul pentru ca 
lumea aceasta să fie un loc mai bun de trăit. Dumnezeu nu este mulţumit de 
egoism. Dacă un adept adună cu egoism chiar şi graţia pe care o primeşte în 
meditaţie, el dă putere eului său, nu sufletului. Nu poate fi mereu posibil 
pentru noi să îndeplinim repede şi uşor scopurile noastre altruiste. Acest fapt 
nu ar trebui să ne împiedice să facem binele pe care îl putem face. Creați 
după imaginea lui Dumnezeu, avem potenţialul unui puteri divine ascunse. 
Ca atare, să trăim şi să lucrăm dintr-un simţ al călăuzirii şi puterii Sale din 
noi, şi nu din conştiinţa egoului. 

Cu cât trăim mai mult în conştiinţa prezenţei Sale, prin concentrare şi 
meditaţie zilnică, cu atât mai sigur ne vom dezvolta puterile latente. Aceste 
puteri, născute din armonia noastră interioară, pot fi folosite pentru a depăşi 
orice dificultate pe care o întâmpinăm. 

Practică trimiterea de zâmbete arzătoare în ţinta inimilor suferinde. De 
fiecare dată când inima suferindă a cuiva este penetrată de glonţul 
zâmbetului tău, atunci ţi-ai atins ţinta. Ucide melancolia cu sabia 
înţelepciunii. Cum vezi o inimă care suferă, trage în ea cu zâmbete de 
simpatie şi cuvinte amabile. In clipa în care vezi pe cineva cuprins de nori de 
regret, împrăştie norii prin bombardamentul greu şi continuu de zâmbete 
încurajatoare. 

Atunci când vezi posomorârea disperării, trage în ea cu zâmbetele care 
trezesc speranţa. Nu forma obiceiul suferinţei, ci creează obiceiul zâmbitului. 
Fii de neclintit împotriva insultelor, şi iartă şi uită pe cei care te-au insultat. 
Nu te înfuria niciodată. Nu îţi permite niciodată să devii victima furiei altuia. 
Fă ceea ce poţi mai bine pentru a depăşi dificultăţile, dar zâmbeşte la 
început, la sfârşit şi în orice moment. Nu există panaceu mai bun pentru 
suferinţă, sau tonic revitalizant, decât zâmbetele. Nu există podoabă mai 
bună decât aceea a zâmbetelor. Nu există putere mai mare cu care să 
depăşeşti eşecul decât cea a unui zâmbet autentic. Nu există frumuseţe mai 
mare decât zâmbetul păcii şi al înţelepciunii care îţi străluceşte pe faţă. 

O, râset tăcut, zâmbeşte prin tot sufletul meu. Permite-i sufletului meu să 
zâmbească prin inimă, iar inima să zâmbească prin ochii mei. O, Prinţe al 
Zâmbetelor, urcă pe tron la umbra sprijinului meu, iar eu voi proteja Şinele 
Tău tandru în castelul sincerităţii mele, astfel încât nicio ipocrizie rebelă să 
nu se poată furişa pentru a Te distruge. Fă-mă un Milionar al Zâmbetelor, 
pentru a putea risipi liber zâmbetul tău în inimile triste, peste tot! 

Începând chiar cu zorii, voi răspândi veselia la toţi cei pe care îi întâlnesc 
azi. Voi fi soarele mental pentru toţi cei care îmi ies în cale astăzi. 

Voi arde lumânările zâmbetelor la pieptul nefericirii. înaintea luminii care 
nu păleşte a veseliei mele, întunericul va fi alungat de la pieptul fraţilor mei. 

Divină Mamă, învaţă-mă cum să îi iubesc pe alţii şi cum să îi slujesc, 
învaţă-mă să fiu autentic în cuvintele mele, aşa cum vreau ca alţii să fie 
autentici cu mine. învaţă-mă cum să-i iubesc pe alţii aşa cum îmi doresc ca ei 
să mă iubească pe mine. învaţă-mă, Mamă, cum să-i fac pe alţii fericiţi - cum 
să-i fac să zâmbească. învaţă-mă, Mamă, să îmi găsesc fericirea în bucuria 
altora. 


CarpiroLuL 7 
AADEVĂRATUL SUCCES ŞI PROSPERITATEA 


Milioane de copii încep drumul vieţii fără nicio destinaţie. Ei acţionează ca 
nişte motoare de jucărie, ce au puţină energie, mergând fără nicio pistă, 
numai pentru a distruge orice le iese în cale. Astfel de călătorii fără scop în 
viaţă sunt proprii multor oameni, pentru ca în copilărie nu au fost niciodată 
îndreptaţi spre țelul potrivit şi nu au fost bine echipați cu puteri sistematice 
pentru a-i face capabili să continue să meargă pe calea lor specifică. 

In această etapă a vieţii, majoritatea oamenilor acţionează ca nişte păpuşi 
care sunt mişcate de mediu, de instinctele prenatale şi de destin. Niciodată 
nu ştiu ce roluri pot juca cu succes, nici nu-şi pot armoniza îndatoririle cu 
planul general al Dramei Cosmice. Milioane de oameni îşi fac datoria în viaţă 
ca şi cum ar fi într-o stare de somnambulism. 

Fără îndoială că trebuie să-ţi descoperi calea vieţii tale, analizându- ţi 
copilăria şi viaţa din prezent, înainte să o apuci pripit pe calea unei direcţii 
greşite. Apoi, după ce îţi găseşti calea, încearcă să construieşti în jurul ei 
toate metodele de a face bani care îţi sunt la îndemână. Metodele tale de a 
face bani trebuie să fie create în limitele idealului tău - altfel, poţi avea bani, 
dar nu şi fericire. Fericirea este posibilă numai dacă dorinţa de a face bani nu 
te poate ispiti să mergi pe calea greşită. 

Trezeşte-te! Nu este niciodată prea târziu să pui un diagnostic vieţii tale. 
Analizează ceea ce eşti şi ceea ce este munca ta profundă, pentru a te putea 
face ceea ce vrei să fii. Ai talente şi putere pe care nu le-ai folosit. Ai toată 
puterea de care ai nevoie. Nu există nimic mai măreț decât puterea minţii. 
Scutură-ţi mintea de obiceiurile meschine care te menţin legat de pământ. 
Zâmbeşte cu acel zâmbet continuu - zâmbetul lui Dumnezeu. Zâmbeşte cu 
acel zâmbet puternic de cutezanţă echilibrată, cu acel zâmbet de miliarde de 
dolari pe care nimeni nu ţi-l poate lua. 

Swami Kriyananda scrie următoarele: 

Un om împovărat cu responsabilităţi lumeşti a întrebat: „Ce loc deţine 
datoria pe calea bucuriei interioare?" 

Sri Yogananda a spus: „A trăi iresponsabil înseamnă a trăi pentru ego, nu 
pentru Dumnezeu. Cu cât este mai mare înclinarea unei persoane spre 
împlinirea egoului, cu atât este mai slabă conştiinţa bucuriei adevărate. 

Împlinirea îndatoririlor umane în viaţă poate să nu fie uşoară, şi se poate 
să nu îţi aducă mulţumire imediată. Atingerea bucuriei divine este o 
preocupare pe termen lung. Omul trebuie să rezolve îndatoririle din viaţă, nu 
să le evite, dacă vrea să atingă libertatea în eternitate". 

Oamenii de succes sunt cei care au curajul de a face un plan nepieritor în 
minţile lor cu privire la ceea ce vor construiască şi să producă pe acest 
pământ. Apoi, ca finanţatori, îşi angajează abilitatea lor creatoare, drept 
constructori - puterea voinţei, ca meşteşugari - atenţia lor detaliată, iar ca 
muncitori - răbdarea lor mentală; şi astfel se materializează visul lor. 

Eşti nefericit pentru că nu vizualizezi cu îndeajuns de multă putere 
lucrurile măreţe pe care le vrei, sau nu-ţi foloseşti puterea voinţei, abilitatea 


ta creatoare, ori răbdarea pentru a le materializa. Fericirea vine odată cu 
capacitatea ta de a-ţi manifesta la început cele mai mici dorinţe, şi mai târziu 
cele mai mari vise. 

Trebuie să fii atent să nu nutreşti ambiţii nepractice în viaţă şi, în 
consecinţă, să petreci ani întregi rătăcind prin mocirla sărăciei şi sarcasmului 
din partea familiei şi a prietenilor, în timp ce vânezi o urmă de curcubeu. 
Creează-ţi planuri mentale ale lucrurilor mici şi continuă să le faci să se 
materializeze până când îţi poţi realiza şi visele. 

Fii fericit pentru realizarea totală a succeselor mici, iar atunci vei şti cum 
să fii un milionar al fericirii, şi apoi mai târziu să-ţi materializezi visele mari 
ale vieţii tale. Nefericirea este cauzată de eşec. Poţi crea o fericire continuă 
pentru tine nelăsând niciodată nimic să te tulbure în călătoria ta spre succes. 

Nu există obstacole: există numai oportunității. 

Yogananda a scris următorul eseu în sprijinul ideii lui Henry Ford de a 
reduce cele şase zile de lucru pe săptămână la cinci zile: 

Omul este o fiinţă spirituală şi materială. El trebuie să se dezvolte spiritual 
prin autodisciplină, dar trebuie să fie şi eficient din punct de vedere material, 
dezvoltându-şi capacităţile de a face afaceri. Omul primitiv era ocupat 
folosindu-şi toate facultăţile sale mentale pentru a-şi satisface nevoile vieţii 
materiale. Timpul şi-l petrecea la vânătoare, mâncând, dormind. Omul 
modern încearcă în mod ştiinţific să rezolve problemele prezente ale vieţii 
materiale. Ceea ce omul primitiv făcea fără metodă, omul modern face 
metodic. Această metodă folosită pentru succesul material i-a îmbunătăţit, în 
mod indirect, facultăţile sale interioare. 

Maeştrii din India cred în dezvoltarea directă a facultăţilor interioare ale 
puterii voinţei pentru a lupta împotriva tentaţiilor şi a sentimentului de slujire 
a semenilor. 

Din moment ce Dumnezeu ne-a dat foamea şi avem un corp fizic de care 
să ne îngrijim, trebuie să avem bani câştigaţi în mod cinstit şi să acordăm 
ajutorul potrivit semenilor noştri. Viaţa de afaceri nu trebuie să fie o viaţă 
materială. Ambiţia afacerii poate fi spiritualizată. Afacerea nu este altceva 
decât a-i sluji pe ceilalţi din punct de vedere material, în cel mai bun mod 
posibil. Oamenii etichetează acele magazine, care încep doar de la ideea de 
a face bani, drept „vizuini de făcut bani". Dar magazinele care se 
concentrează numai pe a sluji oamenii prin cele mai bune articole la un preţ 
minim sunt cele care se vor bucura mereu de succes şi care vor ajuta la 
dezvoltarea morală a lumii. 

Nu voi uita niciodată observaţia unui vânzător al unui mare magazin de 
unde îmi alegeam o haină. „Domnule, nu încerc să îţi vând neapărat ceva. 
Încerc să aflu exact ceea ce îţi trebuie." El ştia că puteam cumpăra o haină 
de două sute de dolari, dar mi-a vândut una de şaizeci de dolari care mi s-a 
potrivit exact. Mi-a făcut plăcere să obţin ceea ce voiam la un preţ rezonabil. 
El şi-a asigurat astfel în mine un client permanent al magazinului său. Dacă 
rni-ar fi vândut haina mai scumpă, nu m-aş mai fi întors acolo încă o dată. 

În acest mod oamenii ar trebui să îşi spiritualizeze ambiția de afaceri, 
gândindu-se să servească nevoile potrivite ale semenilor lor. Omul ar trebui 


să facă bani din crearea instituţiilor filantropice care servesc nevoile 
publicului. Când un om câştigă mulţi bani făcându-i pe ceilalţi prosperi şi 
foloseşte din nou acea bogăţie pentru a-i ajuta pe alţii să se ajute pe sine, 
aceasta este o ambiţie spiritualizată. Părinţii bogaţi care le lasă prea mulţi 
bani copiilor le sufocă evoluţia câştigată de unul singur, a succesului şi a 
fericirii. 

Sunt de acord cu domnul Henry Ford în ceea ce priveşte sprijinul ce 
trebuie acordat oamenilor pentru a se ajuta singuri, şi nu cu caritatea 
umilitoare, aducătoare de sclavie. Numai prin a avea ambiţie încununată de 
ideea de a servi, oamenii ambiţioşi din punct de vedere material vor găsi un 
motiv spiritual pentru a face bani. Fără ambiţie, noi ne mutilăm abilităţile, 
astfel împiedicând progresul umanităţii. 

Un motiv pentru care oamenii din Orient au fost mai înclinați spre spiritual 
este din cauză că au luat viaţa mai uşor, au refuzat să se transforme în 
roboţi ai afacerii şi au avut mai mult timp pentru contemplaţie. Bineînţeles, 
multe persoane din Orient şi-au folosit timpul liber pentru a-şi hrăni 
obiceiurile de lenevie, în locul realizării spirituale, dar, ca o regulă, orientalii 
au o percepţie spirituală trează. 

Semenii noştri din Vest şi-au folosit timpul dezvoltând numai factorii 
materiali şi intelectuali ai vieţii. Ei sunt prea ocupați ca să se bucure de 
roadele muncii lor materiale sau ca să cunoască pacea, relaxarea şi fericirea. 
Mulţi semeni din Vest sunt sclavii unor angajamente mai puţin importante şi 
uită de cel mai mare angajament, al contactului cu Dumnezeu, contact 
dătător de fericire. 

Semenii din Vest trebuie să îşi facă timp. Lupta pentru viaţă este mai 
aprigă din cauza climatului mai rece, dar, prin folosirea pe scară largă a 
maşinilor, au un avantaj în faţa semenilor din Est. Ei îşi pot economisi timpul 
pentru a fi folosit mai puţin pe dans şi alte distracţii şi mai mult pe studiile 
profunde asupra vieţii. Activităţile de afaceri şi banii sunt pentru confortul 
omului, dar lăcomia oarbă pentru ei nu trebuie să jefuiască omul de fericire. 

Nu sunt echilibrate şase zile şi nopţi pline trăite ca o maşinărie cu o parte 
dintr-o singură zi folosită pentru cultivarea spirituală. Săptămâna ar trebui 
alocată muncii, distracţiei şi cultivării spirituale - cinci zile pentru a face bani, 
o zi pentru odihnă şi distracţie şi o altă zi pentru introspecţie şi realizare 
interioară. Omul ar trebui să aibă ceva timp liber pentru sine. O zi pe 
săptămână - duminica - nu este îndeajuns, pentru că este singura sa 
vacanţă; el vrea o zi pentru odihnă şi este prea obosit pentru a medita. 


Cu cinci zile lucrătoare pe săptămână, aşa cum a propus Henry Ford, 
oamenii pot folosi seara de vineri, sâmbăta şi duminica pentru a scăpa de 
mediul urban, astfel crescându-şi longevitatea. Şeful poliţiei din Chicago a 
spus că, dacă s-ar elimina zgomotele oraşului, longevitatea omului ar putea 
fi crescută cu unsprezece ani şi sistemul său nervos ar putea fi calmat. 
Aproape fiecare familie din America îşi poate permite o maşină şi cu ea pot 
ieşi din oraş în weekend, relaxându-se în locuri liniştite în natură, trăind o 
viaţă dublă de pustnici în pădure şi luptători pe câmpul activităţii lumești. 

Este extrem de necesar ca proiectul de cinci zile lucrătoare pe săptămână 
să poată fi dus la capăt de toate concernele de afaceri. Patrioţii care iubesc 
adevărul ar trebui să coopereze dăruind oamenilor ziua de sâmbătă pentru 
distracţii şi relaxare, iar ziua de duminică exclusiv pentru dezvoltarea 
obiceiurilor mentale ale meditaţiei, căutarea înfrăţirii spirituale, 
experimentarea binelui cel mai înalt şi a fericirii lui Dumnezeu din interior. 

Proiectul de cinci zile lucrătoare pe săptămână este de dorit şi util pentru 
a le da oamenilor mai mult timp ca să se bucure de natură, ca să-şi simplifice 
vieţile, să se bucure de adevăratele nevoi ale existenţei lor, să ajungă să-şi 
cunoască copiii şi prietenii mai bine şi, cel mai bun motiv dintre toate, ca să 
ajungă să se cunoască pe sine. 

De ce să nu înveţi arta de a trăi în mod potrivit? 

Trebuie să începem cu cei mici în acelaşi mod ca şi cu adulţii. Mintea 
maleabilă a copilului poate fi mulată în orice formă de către adulţii 
autodisciplinaţi. Obiceiurile dorite pot fi create cu uşurinţă în copii, pentru că 
voinţa lor de a le executa este în cea mai mare parte liberă, cu excepţia 
câtorva tendinţe interioare. Adulții trebuie să se lupte şi să alunge obiceiurile 
vechi pentru a le deţine pe cele bune. Dar toate obiceiurile, oriunde ar fi, în 
copii sau în adulţi, trebuie să fie cultivate prin intermediul voinţei spontane. 
În educarea copiilor pentru o viaţă echilibrată sau pentru obiceiuri care dau o 
atenţie egală câştigării banilor, cât şi achiziţiei fericirii spirituale, trebuie să 
fie luate în considerare timpul necesar şi metoda educativă. 

Oamenii îşi pierd echilibrul şi suferă din cauza nebuniei banilor şi a 
afacerilor numai pentru că nu au avut niciodată oportunitatea de a-şi 
dezvolta obiceiurile unei vieţi echilibrate. Nu gândurile trecătoare sau ideile 
sclipitoare, ci obiceiurile de zi cu zi sunt cele care ne controlează vieţile. 
Există unii oameni de afaceri foarte ocupați care fac milioane fără a fi 
dezechilibraţi sau nervoși. Alţi oameni de afaceri au devenit atât de captivaţi 
în a face bani încât nu se pot gândi la nimic altceva şi nu se trezesc până 
când nu survine ceva groaznic, cum ar fi boala sau pierderea fericirii. 

Mulţi psihologi spun că comportamentul unui adult este numai repetiţia 
educaţiei pe care acesta a primit-o între doi şi zece sau cincisprezece ani. 

Predicile spirituale inspiră minţile copiilor să acţioneze mai bine, dar doar 
atât. Este necesară disciplina practică reală pentru „prăjirea" seminţelor 
obiceiurilor prenatale care se găsesc în subconştient şi supraconştient. Acest 
fapt poate fi realizat prin curăţarea celulelor cerebrale ale obiceiurilor- 
sămânță cu electricitatea concentrării interioare. Copiii ar trebui crescuţi cu 


ambiția spirituală de a face bani numai pentru serviciul pe care îl aduc astfel 
omenirii. 

Creşterea copiilor şi aducerea lor la o viaţă echilibrată stau în mâinile 
adulţilor. Cât timp adulţii sunt intoxicaţi de o singură faţetă, a vieţii 
materiale, potenţialele cele mai înalte ale copiilor rămân neîmplinite. 

De aceea, pentru a salva lumea viitoare salvând copiii, părinţii trebuie să 
se trezească şi să cultive obiceiuri echilibrate ale vieţii materiale şi spirituale. 

Pentru a duce o viaţă echilibrată, adulţii trebuie să se educe ca să 
realizeze că ambițiile de afaceri sunt numai pentru a se face pe ei înşişi şi pe 
ceilalţi fericiţi. Fără această realizare, activitatea stresantă de afaceri 
produce numai nervozitate, lăcomie pentru bani, lipsa calităţilor sociale, 
suferinţă şi lipsă de respect faţă de toate principiile bune. Numai cu această 
realizare a serviciilor pentru alţii, viaţa poate fi cu adevărat fericită. 

Ştiu mulţi oameni de afaceri inteligenţi şi importanţi care în străfundul 
sufletului lor sunt nemulţumiţi de tot şi tânjesc la Dumnezeu şi înţelepciune, 
dar sunt ademeniţi încontinuu de obiceiuri şi prea multe angajamente. Ei îşi 
sacrifică cel mai mare angajament, acela faţă de Dumnezeu, Adevăr, studii 
mai înalte, o viaţă casnică mai bogată, în favoarea producerii banilor sau a 
altor angajamente inutile. 

Aşa cum arta războiului are nevoie de ceva antrenament, aşa are nevoie 
şi bătălia noastră cu viaţa activă. Luptătorii neantrenaţi sunt în curând 
omorâţi pe câmpul de bătaie; la fel, şi oamenii neantrenaţi în inimă sa 
păstreze echilibrul şi pacea sunt rapid doborâţi de gloanţele grijilor şi ale 
neliniştii în viaţa activă. 

Foarte puţini oameni analizează dacă progresează sau regresează în 
viaţă. Ca fiinţe umane cu însuşiri precum raţiunea, înţelepciunea şi 
înţelegerea, este cea mai mare datorie a noastră să folosim raţiunea şi înţe- 
lepciunea în mod potrivit pentru a afla dacă mergem înainte sau înapoi. 

Dacă eşecurile te supără în mod repetat, nu fi dezamăgit. Ele ar trebui să 
acţioneze ca nişte stimulenţi, nu ca otrăvuri, pentru creşterea ta materială şi 
spirituală. Perioada eşecului este cea mai bună pentru a semăna seminţele 
succesului. Elimină cauzele eşecului şi lansează-te cu puteri înzecite în ceea 
ce vrei să realizezi. 

Ciomagul circumstanțelor te poate răni, dar nu ţine capul plecat. Moartea 
în încercarea de a reuşi înseamnă de fapt un succes; refuză să produci 
conştiinţa eşecului. întotdeauna încearcă încă o dată, nu contează de câte ori 
ai eşuat. Perseverează un minut mai mult în cursa pentru succes când ai 
făcut tot ceea ce ţi-a stat în putinţă şi nu poţi face mai mult. Luptă atunci 
când crezi că nu mai poţi lupta, sau atunci când ai luptat oricât de mult ai 
putut. 

Orice nou efort după un eşec trebuie să fie bine planificat şi încărcat cu 
intensitatea crescândă a atenţiei. începe de azi să încerci să faci lucrurile pe 
rând, cele despre care ai crezut că sunt imposibil de făcut. 

Schimbarea este asociată adesea cu teama. Oamenii se gândesc, atunci 
când renunţă la ceva: „Nu îmi va mai rămâne nimic?" Este nevoie de curaj să 
renunţi la cunoscut pentru necunoscut. Nu este uşor nici măcar să renunţi la 


o durere familiară pentru o fericire necunoscută, şi de aceea incertă. Mintea 
este ca un cal care a tras după el ani şi ani o povară. Obişnuit cu rutina sa 
zilnică, animalul nu poate fi convins cu uşurinţă să ducă o povară nouă. La 
fel, mintea nu îşi va abandona cu uşurinţă obiceiurile vechi, nici chiar atunci 
când ştie că acestea cauzează numai suferinţă. 

Schimbările benefice ar trebui să fie îmbrăţişate în mod curajos. Atâta 
timp cât speranţelor unui om pentru lucruri mai bune li se opune frica 
realizării lor, mintea nu poate fi niciodată liniştită. Acceptă schimbarea ca 
fiind singura constantă a vieţii. Vieţile noastre sunt o procesiune nesfârşită 
de succese şi înfrângeri, de bucurii şi tristeţi, de speranţe şi dezamăgiri. La 
un moment dat suntem ameninţaţi de furtunile încercărilor; câteva clipe mai 
târziu, o căptuşeală argintie luminează norii cenuşii; apoi, deodată, cerul 
este din nou albastru. 

Viaţa înseamnă schimbare. 

Rămâi mereu calm în interior. Fii concentrat asupra ta însuţi. Atunci când 
munceşti, fii activ în mod calm. Într-o zi vei descoperi că nu mai eşti în deriva 
destinului. Puterea ta va veni din interior; nu vei depinde de îndemnurile 
exterioare pentru niciun fel de motivaţie. 

Precum un adept pe calea sa spirituală, acordă puţină atenţie încercărilor 
care te asediază. Fii mereu deschis la minte. Păşeşte curajos, înaintează zi 
de zi cu credinţă interioară, cu linişte. Vei ajunge la un moment dat să 
depăşeşti orice umbră a unei karme negative, orice încercări şi dificultăţi, şi 
vei atinge la final zorii împlinirii divine, în starea cea mai înaltă a conştiinţei, 
libertatea se va produce din orice abur al nenorocului. 

Este necesar să-ţi ajuţi membrii familiei cu hrană, dar este mult mai util 
să îi ajuţi să-şi dezvolte puterile mentale. În plus, este extrem de important 
să-i ajuţi să-şi dezvolte sufletul, conducându-i pe căile meditative ale 
contactului cu Dumnezeu. 

Trebuie să faci ceva în fiecare zi pentru a împlini Planul Cosmic pentru 
care ai fost trimis aici. Cei mai mulţi oameni sunt nefericiţi pentru că uită să 
armonizeze datoriile pământeşti învăţate cu cele legate de cererile Planului 
Cosmic. Planul Cosmic cere să incluzi în fericirea ta adevărată fericirea celor 
care sunt în nevoie, dacă vrei să-ţi mulţumeşti sufletul. 

In fiecare zi încearcă să-i ajuţi pe cei bolnavi fizic, mental sau spiritual, 
aşa cum te-ai ajuta pe tine sau pe familia ta. Dacă de astăzi, în loc să trăieşti 
în mizeria drumului plin de egoism, vei trăi în armonie cu mintea şi cu 
Dumnezeu, atunci orice rol, oricât de mic, vei juca pe scena vieţii, vei şti că l- 
ai jucat bine, aşa cum a fost regizat de Regizorul Scenei tuturor destinelor 
noastre. Şi adu-ţi aminte, rolul tău, oricât ar fi de mic, este la fel de 
important ca rolurile cele mai mari, contribuind la întregul succes al Dramei 
Sufletelor de pe scena Vieţii. Fii mulţumit cu bani puţini, trăind o viaţă simplă 
şi exprimânduc-ţi idealurile, mai degrabă decât cu mulţi bani şi griji fără 
sfârşit. 

Încercările la care eşti supus nu vin pentru a te distruge, ci doar pentru a 
ajunge să-l apreciezi mai bine pe Dumnezeu. Nu Dumnezeu trimite acele 
încercări; ele sunt create de tine. Tot ce trebuie să faci este să-ţi reînvii 


conştiinţa din tărâmul ignoranței. Supărările cu care te confrunţi sunt 
născute din acţiunile tale conştiente sau inconştiente din trecut, undeva, 
cândva. Pe tine trebuie să dai vina pentru asta. Dar nu trebuie să-ţi dezvolţi 
un complex de inferioritate. Trebuie să spui: „Ştiu că Tu vei veni! Voi vedea 
căptuşeala de argint, iar în această mare tumultuoasă a încercărilor, Tu eşti 
steaua polară a gândurilor mele naufragiate." De ce ţi-e frică? Adu-ţi aminte, 
nu eşti un bărbat sau o femeie. Nu eşti ceea ce crezi că eşti. Eşti o fiinţă 
nemuritoare. 

Obiceiurile sunt inamicii tăi de moarte. Aşa cum lisus a putut să-şi 
manifeste dragostea şi să spună, când a fost încercat: „Tată, iartă-i pentru că 
nu ştiu ce fac", tot aşa şi tu trebuie să ierţi aceste încercări severe şi să spui: 
„Sufletul meu este renăscut. Puterea mea este mai mare decât toate 
încercările, pentru că eu sunt copilul lui Dumnezeu." Astfel, puterile tale 
mentale se vor extinde, iar cupa realizării tale va fi îndeajuns de încăpătoare 
pentru a cuprinde Oceanul Cunoaşterii. Dorinţele tale mereu-arzătoare 
trebuie să fie îngrijite şi hrănite cu un mediu şi o activitate potrivită. Atunci 
vei fi fericit şi prosper. 

Cei mai mulţi oameni cred că mai întâi trebuie să fii prosper, apoi trebuie 
să te gândeşti la Dumnezeu, dar primul tău gând trebuie să fie la Dumnezeu, 
pentru că de El ai tu nevoie. Dacă vei dobândi acest tip de conştiinţă, atunci 
vei deţine adevărata fericire. Dumnezeu trebuie să fie cu tine mereu. Dacă ai 
cunoscut măcar o dată acea legătură cu Dumnezeu, atunci prosperitatea 
universului va fi la picioarele tale. Aşadar, nu uita că Dumnezeu este Cel care 
îţi poate da totul. Nu ceea ce deţii, ci ceea ce poţi avea numai prin voinţă 
este adevărata prosperitate. 

A trăi o viaţă contradictorie înseamnă a trăi nespiritual. Când întreaga ta 
conştiinţă, indiferent ce greşeli ai făcut, este îndreptată spre Dumnezeu, spre 
tăcere, atunci asta înseamnă să fii întru Dumnezeu. Când realizezi toate 
îndatoririle vieţii cu veselie, fără să laşi alte gânduri să-ţi umbrească 
fericirea, dobândeşti ceea ce se numeşte „fericire spirituală” Atunci, mintea 
şi conştiinţa ta se întorc înapoi la sursă - spre Dumnezeu, libertate, aer curat, 
fericire şi trai liniştit. Acesta este țelul nobil al Maeştrilor indieni: cum să 
trăieşti simplu, dar să gândeşti profund. 

Tu trăieşti direct prin puterea lui Dumnezeu. Să presupunem că 
Dumnezeu schimbă deodată clima tării tale. Ce vei face atunci? Care va fi 
hrana ta? Cum vei trăi? De ce nu-ţi reaminteşti că Dumnezeu este 
susținătorul vieţii pe care ţi-a dat-o? Chiar dacă a făcut ca viaţa să depindă 
de hrană, El este, de fapt, sprijinul direct. El este Cauza tuturor lucrurilor. 
Aşadar, când pierzi conexiunea cu Dumnezeu, eşti menit să suferi. 

Să-l uiţi pe Dumnezeu şi să trăieşti îngropat în lux înseamnă să fii păgân. 
„Având oricât de puţin, am totul, pentru că îl am pe Dumnezeu." Yoghinii şi- 
au dat seama că Dumnezeu nu poate fi găsit niciodată în lumea exterioară, 
ci numai atunci când te afunzi în sufletul tău, în templul lui Dumnezeu, atunci 
când poţi spune: „Nimănui din întreaga lume nu îi pasă de sănătatea, 
prosperitatea şi fericirea mea aşa cum îi pasă Tatălui. El este cu mine 
mereu." 


Spune în fiecare zi: „Doamne, Tu eşti Cel care îmi dai de toate. Manifestă 
prosperitatea Ta prin mine. Tată, Tu reprezinţi bogăţiile mele; sunt bogat. Tu 
eşti posesorul tuturor lucrurilor. Eu sunt copilul Tău. Eu am ceea ce ai Tu." 
Trebuie să spui asta înainte de a te duce dimineaţa la serviciu. Adu-ţi aminte 
să trăieşti numai după legile lui Dumnezeu, iar El îţi va arăta calea. Omul ţi-a 
arătat calea, apoi te-a lăsat baltă. Calea lui Dumnezeu îţi va aduce fericire şi 
prosperitate. 

Dacă putem ajunge în starea în care spunem: „Ceea ce este al meu este 
şi al Tău", apoi va fi mult mai bine. Este extrem de greu, în această eră a 
egoismului, să fii prosper. Egoismul trebuie să dispară. Poate fi distrus numai 
dacă toată lumea nu va mai fi egoistă. Trebuie să trăieşti asta pe pielea ta. 
lar cea mai bună metodă de a predica acest lucru este prin exemplul tău. 

Deşi este necesar să faci bani, este mai util să câştigi fericirea. Banii sunt 
creaţi pentru fericire, nu invers. Cei care se concentrează pe a câştiga bani, 
ca fiind singura lor fericire, nu găsesc satisfacţie reală, pentru că nicio 
cantitate de bani nu poate cumpăra fericirea dacă aceasta este pierdută prin 
acţiuni sistematic greşite. 

Oamenii plini de bani, dar incapabili să îi folosească în mod adecvat 
pentru a fi fericiţi şi pentru a-i face pe alţii fericiţi, mor de jindul fericirii. Mulţi 
oameni uită faptul că banii sunt numai un mijloc pentru obţinerea fericirii. 
Este ridicol să te concentrezi pe mijloace şi să uiţi scopul, ca şi cum ai 
continua să călătoreşti uitând destinaţia. Este inutil să dezvolţi obiceiul de a 
acumula bani şi să nu-i foloseşti pentru a te face pe tine şi pe alţii fericiţi. 

Mulţi oameni fac greşeala de a alerga mai întâi după bani, în loc să caute 
în primul rând fericirea. Să încerci să câştigi bani cu o minte nemulțumită, 
îngrijorată nu numai că nu-ţi aduce succesul, ci produce şi mai multă 
anxietate şi nefericire. Cea mai bună cale este să încerci să faci bani după ce 
ţi-ai asigurat fericirea. Câştigând bani cu o atitudine senină, veselă, vei 
obține nu numai succes, ci şi fericire. Oamenii fericiţi fac alţi oameni fericiţi 
pin exemplul lor, pentru că acţiunile lor vorbesc mai tare decât cuvintele. 

Unii oameni sunt de părere că fericirea se găseşte numai în mulţumirea 
mentală, în timp ce alţii spun că aceasta constă în a avea mulţi bani, multă 
mobilă, iahturi, proprietăţi imobiliare şi maşini. Ambele perspective sunt 
unilaterale şi incomplete. 

Ascetul, cel care locuieşte într-o peşteră, poate avea o anumită mulţumire 
mentală, dar e dependent de produsele cultivate de un fermier sau 
confecţionate de o fabrică. Trebuie să poarte haine făcute de un ţesător. 
Niciun ascet din lumea asta nu poate găsi fericirea completă numai în minte, 
fără a folosi măcar câteva bunuri materiale. 

Pe de altă parte, este fals faptul că fericirea depinde de acumularea 
constantă a tuturor obiectelor dictate de imaginaţia unui om. De fapt, când 
fericirea este căutată numai în achiziţia unui număr infinit de bunuri 
materiale, aceasta este imposibil de găsit, pentru că fericirea constă în 
primul rând în atitudinea minţii şi este condiţionată numai în parte de factori 
exteriori. 


Au existat martiri care mai degrabă şi-au sacrificat viaţa decât să-şi 
piardă confortul interior al minţii. Asemenea oameni au găsit fericirea în 
starea minţii lor fără a avea bunuri materiale. Pe de altă parte, se întâmplă 
destul de rar să găseşti fericirea numai achiziţionând bunuri materiale. 

Omul a cărui fericire depinde de crearea şi împlinirea unor noi dorinţe nu 
poate fi niciodată fericit, pentru că fericirea lui depinde mereu de ceva ce 
aşteaptă să aibă în viitor. El curtează fericirea fără a o cuceri vreodată, aşa 
cum un câine va umbla încontinuu după cârnăciorul dorit, care se leagănă în 
faţa ochilor săi, la capătul unui băț legat de spatele lui. 

Omul nu poate niciodată să-şi satisfacă dorinţele dacă uită faptul că 
fericirea ţine mai mult de minte, şi numai parţial de achiziţionarea 
necesităţilor materiale. 

Adu-ţi aminte că cel care caută numai plăceri materiale va pierde 
bucuriile divine ascunse în spatele acestora. Cel care găseşte fericirea 
cosmică a meditaţiei pierde legătura cu plăcerile vieţii materiale. Cel care 
pierde dorinţa pentru plăcerile materiale, pentru a afla în interiorul său 
Inteligența lui Hristos, va găsi bucuriile veşnice ascunse în spatele vieţii 
materiale. 

Adeptul care uită plăcerea corpului pentru a simţi bucuria mereu reînnoită 
în extazul meditaţiei va descoperi că prosperitatea materială şi plăcerile 
vieţii pământeşti vor veni după aceea. Cel care renunţă la fericirea 
pământească pentru cea a lui Dumnezeu o va descoperi şi pe cea 
pământească, dar cel care caută numai fericirea materială o va pierde, 
tocmai din cauza efemerităţii sale. 

Binecuvântează-mă, pentru a Te putea percepe prin ferestrele tuturor 
activităţilor plăcute. Pentru a Te uita la mine şi mereu să mă înveseleşti, în 
timp ce sunt antrenat în datoriile mele. Fă ca orice activitate - plimbarea, 
somnul, visele - să fie presărată cu prezenţa Ta. 

Tată, învaţă-mă să fac orice lucru doar pentru a-Ţi fi Ţie pe plac. Permite- 
mi să simt că Tu eşti electricitatea vieții, cea care mişcă maşinăria oaselor 
mele, nervii şi muşchii. în orice bătaie a inimii, în orice respiraţie, în orice 
izbucnire a unei activităţi vitale, învaţță-mă cum să simt Puterea Ta. 


CarpiroLu. 8 
LIBERTATEA INTERIOARĂ ŞI BUCURIA 


Swami Kriyananda ne împărtăşeşte următoarea poveste: 

„Dacă nu am nicio dorinţă", a întrebat un membru al frăţiei, „nu voi pierde 
oare toată motivaţia vieţii, nu voi deveni un fel de robot?" 

„Mulţi oameni îşi imaginează asta", a răspuns Yogananda. „Ei cred că nu 
vor mai avea un scop în viaţă. Dar nu se întâmplă deloc aşa. Vei simţi mai 
degrabă că viaţa va fi mult mai interesantă. 

Observă aspectul negativ al dorinţei. Te face să îţi fie mereu frică. «Dacă 
s-ar întâmpla asta?», te vei gândi tu; sau: «Dacă nu se va întâmpla asta?». 
Trăieşti într-o stare de anxietate cu privire la viitor sau de regret gândindu-te 
la trecut. 

Pe de altă parte, nonataşamentul te ajută să trăieşti incontinuu într-o 
stare de libertate interioară şi fericire. Atunci când poţi fi fericit în prezent, 
înseamnă că îl ai pe Dumnezeu. 

Lipsa dorinţei nu te face să îţi pierzi motivaţia. Departe de lucrul ăsta! Cu 
cât trăieşti mai mult întru Dumnezeu, cu atât este mai profundă bucuria pe 
care o experimentezi slujindu-l pe El." 

Dacă aspiri spre înţelepciune şi fericire pură, păstrează libere 
sentimentele inimii tale. Nu reacţiona la suişurile şi coborâşurile vieţii. Cu 
alte cuvinte, atunci când norocul te vizitează, nu te pierde în aburii sclipitori 
ai emoţiei. Rezistă tentaţiei să te îneci deznădăjduit în mocirla disperării 
când încercarea din faţa ta îţi sugerează că nu există niciun fel de ieşire faţă 
de greutăţile prezentului. 

Pentru omul neavizat, lumea materială este o junglă neexplorată, plină de 
pericole. Succesul ocazional - propriu sau al altui om - ispiteşte călătorul 
neexperimentat spre cărări nenumărate ale speranţei false. Vai, prea des 
calea dispare într-un deşert de vise distruse! Succesul alternează cu eşecul, 
precum culmile şi văile unui lanţ muntos. 

Regulile pentru o viaţă fericită şi fructuoasă nu sunt multe şi nici nu sunt 
dificil de urmat. Dar trebuie să fie studiate cu atenţie, punându-le zilnic în 
practică. 

Truda şi lupta sunt normele vieţii pe pământ. Ele sunt binecuvântări, nu 
necazuri, pentru că ne pun la încercare în vederea dezvoltării noastre 
interioare. Cu cât ne ascuţim pacea minţii - ea este metal pur forjat în 
meditaţie - pe suprafaţa abrazivă a dificultăţilor exterioare, noi ne dezvoltăm 
un discernământ clar cu care vom tăia părţile iluzorii din inimă. Vom ajunge 
în final la starea binecuvântată în care luciul păcii noastre ne protejează în 
timpul tuturor activităţilor. 

Condiţia cea mai importantă pentru fericirea permanentă este să rămâi _ 
mereu cu mintea calmă, centrat pe Sine, în interior. Aşa cum castelul de 
nisip al unui copil se dezintegrează sub acţiunea valurilor care îl invadează, 
aşa este şi mintea neliniştită, lipsită de voinţă şi perseverenţă, care cedează 
în faţa valurilor circumstanțelor schimbătoare. 

Însă un diamant îşi menţine puterea şi claritatea, indiferent câte valuri se 
sparg de el. În mod similar, omul care a dobândit pacea interioară, cu 
conştiinţa devenită cristalină prin calmul interior, îşi menţine seninătatea 
chiar şi în furtuna încercărilor celor mai puternice. 


O regulă importantă a vieţii este să îţi spui, pur şi simplu: „Orice ar veni la 
mine, lasă să vină." 

Viaţa îţi va aduce multe suişuri şi coborâşuri. Dacă îţi laşi sentimentele să 
se ridice şi să coboare odată cu valurile circumstanțelor, nu vei atinge 
niciodată pacea interioară, cea care stă la baza progresului spiritual. De 
aceea, fii atent să nu reacţionezi emoţional. Ridică-te deasupra plăcerilor şi 
neplăcerilor. 

O regulă bună de urmat, cea care te va face să treci prin multe încercări 
ale vieţii, este să rămâi mereu calm şi vesel. 

Nu fi nici entuziasmat şi nici depresiv faţă de ce este în afara ta. Uită-te la 
spectacolul pasager al vieţii cu o minte calmă. Pentru că suişurile şi 
coborâşurile vieţii sunt numai valurile unui ocean aflat permanent în mişcare. 
Evită implicarea emoţională în ele, rămânând mereu calm, mereu fericit în 
centrul interior din şira spinării. 

Rezultatul final al extremelor emoţionale este nemulţumirea emoţională 
extremă. Fericirea perfectă nu se află în niciuna dintre extremităţile 
experienţelor noastre exterioare, ci în punctul de calm din mijlocul lor. 

Nu lăsa posesiunile tale să te acapareze, nu lăsa detaliile neînsemnate 
ale vieţii pământeşti să invadeze cu hoarde de griji calmul inimii tale. 

Valul care iese la suprafaţă din adâncul oceanului este tot o parte din 
ocean. Este corpul lui Dumnezeu. Dacă El vrea să îl facă bun, foarte bine. 
Dacă vrea să îl facă distrugător, foarte bine. Cel mai bine este să rămâi 
imparţial. Dacă eşti sănătos şi eşti ataşat de sănătate, îţi va fi mereu frică să 
n-o pierzi. lar dacă eşti ataşat de o sănătate bună şi te vei îmbolnăvi, te vei 
necăji mereu pentru binele pe care l-ai pierdut. 

Problema cea mai mare a omului este egoismul, conştiinţa individualităţii. 
El ia orice i se întâmplă drept ceva care îl afectează în mod personal. De ce 
să fii afectat de asta? Tu nu eşti acest corp. Tu eşti EU Totul este Spirit. 

Condiţiile obiective sunt mereu neutre. Felul cum reacţionezi la ele le face 
să apară triste sau vesele. 

Analizează reacţiile pe care le ai în faţa circumstanțelor exterioare. 
Aceasta este esenţa yoga: să neutralizezi valurile reacţiunii din inimă. Fii 
mereu fericit în interior. Nu vei fi niciodată capabil să schimbi lucrurile din 
exterior în aşa fel încât să îţi fie mereu pe plac. 

Transformă-te. 

E de ajuns o înţelepciune superficială ca să fii deziluzionat de viaţă. 
Metafizicienii plictisiţi de viaţă se mândresc cu „răceala faţă de toate" şi îşi 
întorc nasul la 180 de grade, dezgustaţi, la cea mai mică menționare a ceva 
frumos. Într-adevăr, viata este ciuruită de lucruri inconsistente. Împlinirile 
pământeşti sunt de fapt scurte. Recunoaşterea acestor realităţi nu este în 
sine o dovadă de profunzime interioară. Nimic valoros nu este creat numai 
prin negativitate. 

Inţelepciunea trebuie să fie secondată de o perspectivă pozitivă. De ce să 
defăimezi lumea? Acceptă mai degrabă bucuria pură pe care o simţi din 
stimulii exteriori şi hrăneşte-o cu bucuria interioară. Foloseşte fericirea 
exterioară ca o aducere-aminte a raiului interior. Această absorbţie interioară 


a stimulilor simţurilor amplifică de fapt bucuria resimţită din experienţele 
exterioare, pentru că întăreşte bucuria de la adevărata sa sursă. 

Nu fi nici entuziasmat şi nici depresiv faţă de ce este în afara ta. Uită-te la 
spectacolul pasager al vieţii cu o minte calmă. Pentru că suişurile şi 
coborâşurile vieţii sunt numai valurile unui ocean aflat permanent în mişcare. 
Evită implicarea emoţională în ele, rămânând mereu calm, mereu fericit în 
centrul interior din şira spinării. 

Dezgustul faţă de viaţă - alternativa severă a metafizicienilor la 
entuziasmul emoţional - nu este un leac potrivit pentru suferinţele vieţii, 
întrucât cultivă o atitudine de indiferenţă, progenitura stagnării spirituale. 

Pe de altă parte, nu insista prea mult pe dezamăgirile vieţii şi nu sărbători 
prea mult victoriile sale efemere. Să nu ai încredere în bogății şi nu refuza cu 
dispreţ generozitatea vieţii. Hrăneşte potenţialul tău spiritual, înalt, 
îngrijindu-te numai să nu îl risipeşti pe căi inutile. 

Observă frumuseţea neschimbătoare a lui Dumnezeu în inima schimbării 
şi în orice lucru bun. Mai presus de toate, caută tot ceea ce înțeleptul deţine: 
conştiinţa lui Dumnezeu, nemurirea în El. Eliberează-te de orice ataşament în 
Infinit - chiar şi de cele mai mici. Lasă lumea să strige îngrozită sau să sară în 
sus de bucurie falsă. Ce contează? Totul este numai o paradă - distractivă, 
colorată, dar numai o paradă defilând la nesfârşit. 


CapiroLu. 9 
SA-L GĂSEŞTI PE DUMNEZEU ESTE CEA MAI MARE FERICIRE 


Scopul vieţii umane este să-l găsească pe Dumnezeu. Acesta este 
singurul motiv al existenţei noastre. Serviciul, prietenii, interesele materiale - 


nu înseamnă nimic în sine. Nu îţi pot oferi adevărata fericire, pentru simplul 
motiv că niciunul dintre ele, în sine, nu este complet. Numai Dumnezeu 
cuprinde totul. 

De aceea lisus a spus: „Caută mai întâi împărăţia lui Dumnezeu, iar toate 
celelalte lucruri vor veni de la sine spre tine" (Matei 6:33). Caută-l mai întâi 
pe Cel care dă toate darurile, şi vei primi de la El toate celelalte daruri care 
te împlinesc mai puţin. 

Bucuria este o parte din Dumnezeu. Bucuria divină poate fi comparată cu 
milioane de bucurii pământeşti adunate într-una. Căutarea fericirii umane 
este ca şi cum ai căuta o lumânare când stai afară în soare. Bucuria divină 
ne înconjoară întotdeauna, şi totuşi oamenii caută mai curând lucruri pentru 
fericirea lor. In majoritatea cazurilor, ceea ce pot găsi este o alinare a durerii 
fizice sau emoţionale. Dar bucuria divină este Realitatea 
evidentă. Înaintea ei, bucuriile pământeşti sunt numai nişte umbre. E ca şi 
cum ai căuta o lumânare aflându-te afară în plin soare. 

Roagă-te astfel la Dumnezeu: 

„Preaiubitul meu Infinit, ştiu că Tu eşti mai aproape decât aceste cuvinte 
cu care mă rog; mai aproape chiar şi decât gândurile mele. Dincolo de orice 
sentiment de nelinişte, fie ca eu să pot simţi grija Ta pentru mine şi iubirea 
Ta. Dincolo de conştiinţa mea, fie ca eu să mă pot simţi susţinut şi călăuzit 
de conştiinţa Ta. Dincolo de iubirea mea pentru Tine, fie ca eu să devin din 
ce în ce mai conştient de iubirea Ta." 

Dacă te rogi încontinuu la El în acest mod, şi dacă te rogi cu adevărat 
sincer, deodată vei simţi prezenţa Lui sub forma unei mari bucurii în inima 
ta. în această izbucnire de bucurie vei şti că El este cu tine şi este al tău. 

Adevăratul scop al vieţii este să-l cunoşti pe Dumnezeu. Tentaţiile 
pământeşti ţi-au fost date pentru a te ajuta să distingi diferenţa: vei prefera 
plăcerile simţurilor sau îl vei alege pe Dumnezeu? La început plăcerile par 
atrăgătoare, dar, dacă le alegi pe ele, mai devreme sau mai târziu vei 
descoperi că eşti prins în încurcături şi greutăţi nesfârşite. 

Pierderea sănătăţii, a păcii minţii şi fericirii este un lucru grav pentru 
oricine cade în atracţia plăcerilor simţurilor. Bucuria infinită, pe de altă parte, 
îţi aparţine, odată ce l-ai cunoscut pe Dumnezeu. 

Orice fiinţă umană va trebui la un moment dat să înveţe această mare lecţie 
a vieţii. 

Suferinţa îţi aminteşte că această lume nu este casa ta. Dacă ar fi fost 
perfectă pentru noi, câţi oameni ar fi căutat alta mai bună? însă, chiar şi cu 
lucrurile atât de imperfecte precum sunt, observă cât de puţini oameni îl 
caută pe Dumnezeu! Dintr-o mie, a spus Krishna, poate unul. 

Aceasta este legea vieţii: cu cât omul trăieşte mai puţin în armonie cu 
adevărul său interior, cu atât mai mult suferă; dar, cu cât trăieşte mai mult 
în armonie cu acest adevăr interior, cu atât mai mult experimentează 
fericirea nemuritoare. Atunci nimic nu îl poate atinge, chiar dacă trupul său 
se pierde din cauza bolii sau oamenii îl ridiculizează şi îl persecută. În ciuda 
vicisitudinilor vieţii, el rămâne mereu centrat şi fericit în Şinele care îl 
locuieşte. 


„Scapă", a spus Krishna, „din oceanul suferinţei şi mizeriei Mele!" Cu 
Dumnezeu aproape, viaţa este o sărbătoare a fericirii, dar, fără El, ea este un 
cuib de încurcături, dureri şi dezamăgiri. 

Meditaţia profundă păstrează conştiinţa centrată mereu pe Dumnezeu, iar 
lipsa meditaţiei menţine conştiinţa asupra simţurilor. Dacă nu meditezi şi te 
simţi totuşi aproape de Dumnezeu tot timpul, înseamnă că menţii beneficiul 
total al ultimei tale meditații. Dacă poţi păstra bucuria şi fiorul meditaţiei 
întreaga zi, înseamnă că încă meditezi, în acele momente nu eşti atras de 
simţuri. Cercul este complet atunci când îl poţi simţi pe Dumnezeu la fel ca în 
timpul meditaţiei. Aceasta este exact experienţa adepților care îşi urmează 
calea. Ei sunt detaşaţi; ei fac totul ca parte a datoriei lor, dar nu sunt ataşaţi 
de această datorie. 

Din când în când, un suflet realizează bucuria care se află în meditaţie şi îl 
caută pe Dumnezeu zi şi noapte; chiar şi atunci când Dumnezeu nu 
răspunde, el continuă să evolueze până când îl găseşte pe Dumnezeu. 
Trebuie să ne străduim pentru a atinge Infinitul şi să ne străduim în modul 
potrivit. Nimeni nu îţi poate oferi realizarea Sinelui. Trebuie să munceşti 
pentru această răsplată. Toţi maeştrii spirituali din lume nu îţi pot da 
salvarea dacă tu nu faci eforturi pentru a o primi. 

Bucuria şi Dumnezeu sunt una. Bucuria este vindecarea pe care o vrei în 
primul rând, vindecarea ignoranței sufletului. La un moment dat, trebuie să 
renunţi să te gândeşti la corpul tău, pentru a te putea gândi la Spirit. 
Afirmațiile sunt mai bune decât rugăciunile obişnuite. Nu cerşi favoruri de la 
Dumnezeu. El nu va încălca nicio lege a universului Lui pentru că L-ai rugat 
tu, dar, atunci când ceri dreptul de fiu al Său, atunci El te va asculta. O 
rugăciune lungă prin cuvinte, cuvinte şi iarăşi cuvinte nu înseamnă nimic, 
pentru că mintea este rătăcitoare. In vreme ce faci o afirmaţie, trebuie să 
simţi în profunzime semnificaţia gândului din spatele cuvintelor; atunci 
gândul pătrunde în adâncul conştientului, apoi în subconștient şi 
supraconştient. Când se înregistrează în supraconştient, atunci se manifestă. 

Fă întotdeauna afirmaţii cu inteligenţă şi devotament până când gândul 
tău pătrunde în mod conştient prin mintea subconştientă în cea 
supraconştientă. Cel mai mult trebuie să te rogi pentru a te vindeca de 
ignoranță, ca să nu te mai poţi întoarce niciodată la viaţa de dinainte. 
Supremul câştig al vieţii tale este realizarea fericirii continue, cea pe care o 
putem denumi pace sau extaz. 

Dacă o persoană pierde un diamant şi încearcă să se mulţumească apoi 
cu o mică bucată de sticlă spartă care străluceşte la soare, va fi dezamăgită. 
Ea nu poate regăsi diamantul în ciobul de sticlă. Ea caută în locul greşit şi nu 
poate fi niciodată fericită până când nu va căuta în locul potrivit şi până când 
nu va găsi diamantul. În acelaşi mod, omul încearcă să îşi găsească fericirea 
în sclipirea momentană a plăcerilor simţurilor, dar, când se satură de ele, va 
fi dezgustat şi va încerca să găsească pacea şi bucuria în suflet. 

Este o nebunie să cauţi fericirea adevărată în lucrurile materiale, pentru 
că ele nu au această putere. Cu toate acestea, milioane de oameni se 


chinuie să găsească mulţumirea sufletească în lucrurile materiale, însă 
numai Dumnezeu le-o poate da. 

Sufletul, fiind Spiritul individualizat, dacă i se dă o şansă să se deschidă, 
poate manifesta toată împlinirea şi satisfacția Spiritului. Prin contactul 
permanent cu materia care se schimbă sunt dezvoltate dorinţele materiale. 

Protejează sufletul de tulburarea produsă în mintea ta de dansul nebun al 
dorinţei care creează suferinţă. Invaţă cum să treci peste dorinţa sălbatică, 
păcătoasă. Realizează faptul că tu nu ai nevoie de lucrurile care produc 
suferinţă, pentru că, dacă vei căuta în suflet, vei găsi fericire şi pace 
durabilă, sau extaz. Astfel vei deveni „un miliardar al extazului". 

Natura sufletului este extazul - o stare interioară durabilă, de fericire 
mereu reînnoită, care mereu produce bucurie, chiar şi atunci când omul 
trece prin încercări de suferinţă fizică sau moarte. A nu dori nu înseamnă a_ 
nega; este mai degrabă atingerea unei nivel de autocontrol de care ai nevoie 
pentru a recâştiga moştenirea împlinirii ce se află în suflet. 

In primul rând, dă-i sufletului ocazia de a-şi manifesta această stare prin 
meditaţie. Apoi, trăind mereu în această stare, fă-ţi datoria faţă de corpul şi 
mintea ta şi faţă de lume. Nu trebuie să renunţi la toate ambițiile şi să devii 
pesimist; din contră, lasă bucuria mereu prezentă, cea care este adevărata 
ta natură, să te ajute să-ţi realizezi toate ambițiile nobile. Bucură-te de 
experienţele nobile cu fericirea lui Dumnezeu. Realizează toate îndatoririle 
vieţii reale cu bucurie divină. 

Eşti nemuritor, eşti înzestrat cu bucurie eternă. Nu uita niciodată asta în 
timpul jocului cu viaţa schimbătoare. Această lume este doar o scenă pe care 
tu îţi joci rolul sub îndrumarea Regizorului Divin. Joacă-l bine, chiar dacă este 
tragic sau comic, amintindu-ţi mereu că adevărata ta natură este extazul 
etern şi nimic altceva. Singurul lucru care nu te va părăsi niciodată este 
bucuria sufletului tău. 

De aceea, învaţă cum să înoţi în marea calmă a extazului care nu se 
transformă, înainte de a încerca să plonjezi în vârtejul vieţii materiale, care 
este tărâmul suferinţei, plăcerii, indiferenţei sau al unei păci temporare, 
amăgitoare. 

Practica totală a meditaţiei aduce extaz profund. Acest extaz mereu 
reînnoit nu este generat de dorinţă; se manifestă prin porunca magică a 
calmului tău interior, născut din intuitie. Manifestă mereu această 
seninătate. Când extazul pogoară deasupra ta, îl vei recunoaşte ca o Fiinţă 
conştientă, inteligentă, universală de care te poţi folosi, şi nu ca o stare 
mentală abstractă. Aceasta este dovada cea mai sigură că Dumnezeu este 
extazul etern, mereu conştient şi reînnoit. 

Menţine-ţi aşteptările faţă de viaţă mereu pozitive. Năzuieşte la viaţă cu 
fericire continuă. Nu lăsa ceea ce posezi să te posedeze, şi nici detaliile 
neînsemnate ale vieţii umane să invadeze cu hoarde de griji calmul inimii 
tale. Câştigă putere pentru a te ridica deasupra distragerii prin sorbirea 
nectarului păcii interioare, dat de mâinile de înger în timp ce tu evoluezi în 
tăcere spre realizarea Sinelui. 


Înțeleptul, chiar dacă este binecuvântat cu prosperitate materială, nu 
pierde niciodată din vedere adevărul că toate lucrurile sunt efemere. 

Nesăbuiţii, care caută împlinirea în această lume imperfectă, nu vor 
câştiga niciodată decât satisfacţie trecătoare. Căci cel mai delicat şi frumos 
vis de fericire pământească nu poate decât să se alăture procesiunii solemne 
care îşi şerpuieşte calea spre crematoriul deziluziei. 

Înţelepţii înţeleg natura trecătoare a vieţii. Ei nu pierd timpul construind 
castele din vise pentru aşteptări zadarnice. În schimb, ei cultivă starea de a 
nu fi ataşat de experienţele pământului. Când vine moartea, ei găsesc 
perfecțiunea împlinirii întru Dumnezeu. 

De ce continui să dormi?! Nu te scuza că eşti prea ocupat pentru a te 
gândi la Dumnezeu! Când vei muri, va trebui să îţi părăseşti toate 
angajamentele imediat, fără niciun fel de scuză sau întârziere. Atunci de ce 
să nu renunţi la unele preocupări inutile sau gânduri nefolositoare pentru a-ţi 
face timp pentru Dumnezeu? 

Lumea exterioară ia din tine tot ceea ce poate şi te ţine conectat la 
obiceiuri inutile şi activităţi neproductive. Poate îţi doreşti să fii diferit, dar zi 
de zi eşti un prizonier, legat de mâini şi de picioare de sfoara obiceiurilor 
tale. Eşti responsabil pentru tine, iar lumea nu va răspunde pentru faptele 
tale. Atunci de ce să nu-ţi aduci aminte în fiecare zi de faptul că „cea mai 
importantă obligaţie este aceea faţă de Dumnezeu"? 

să mănânci, să munceşti şi să mori nu este îndeajuns; animalele fac 
acelaşi lucru. Foloseşte-ţi darul preţios al raţiunii şi încearcă să-L găseşti. Nu 
ai nevoie să te duci în pădure, unde alte tentaţii diferite te vor asalta şi te vor 
cuceri. Locul tău este în lume, acolo unde karma ta te-a pus pentru a-ţi găsi 
salvarea în slujirea semenilor tăi. 

II poţi găsi pe Dumnezeu în singurătatea camerei tale, unde, în primele 
ore ale dimineţii sau înainte de a adormi, te aduni pentru meditaţie. Cu 
mâinile împreunate, spune în minte: „Tată, Tu eşti omniscient. Tu ştii orice 
gând al meu. Vorbeşte cu mine. Vreau să aud vocea Ta." Spune asta în 
repetate rânduri, până când simţi ceea ce spui. Trebuie să cultivi acest 
sentiment, să lucrezi pentru el. Repetă rugăciunea din nou şi din nou, până 
când vei descoperi că inima ta palpită de iubire şi de dorinţă arzătoare 
pentru Dumnezeu, iar atunci vei primi un răspuns conştient. 

Ori de câte ori ai câteva momente libere, roagă-te sincer: „Tată, vino la 
mine, descoperă-mi prezenţa Ta omniscientă." Nu lăsa pe nimeni să afle 
rugăciunea ta secretă. Şi, adu-ţi aminte, nu îl poţi cunoaşte pe Dumnezeu 
dacă alte dorinţe sunt prezente în mintea ta în acelaşi timp. „Să nu ai alţi zei 
înaintea Mea." Aceasta înseamnă că Dumnezeu nu se va lăsa descoperit 
dacă gândurile tale pentru El nu sunt îndeajuns de puternice pentru a le 
distruge pe cele care te distrag. 

Atunci când doreşti să-ţi exprimi iubirea faţă de cineva, nu ai nevoie să 
citezi dintr-o carte de poezii. lubirea îşi găseşte propriile sale cuvinte, care 
curg spontan dintr-o inimă trează. Aşadar, roagă- te la Dumnezeu în special 
prin intermediul cuvintelor tale de iubire şi dorinţă, şi nu ale altora. Nu înceta 
niciodată să te rogi până când Dumnezeu nu îţi răspunde. 


Acţionează de azi înainte cu dorinţa de a-l cunoaşte pe Dumnezeu. Fă 
acum efortul de a cultiva prietenia cu EI, fără să-ţi ignori îndatoririle 
pământeşti, ci cu gândul că îl vei cunoaşte pe El prin acele îndatoriri şi astfel 
îi faci pe plac. 


ALTE LUCRĂRI 


Autobiografia unui yoghin 

Paramhansa Yogananda 

Aceasta este o ediţie nouă, cu un material inedit, a unei lucrări clasice de 
spiritualitate, Autobiografia unui yoghin, unul dintre cele mai vândute 
titluri ale filosofiei orientale din toate timpurile, cu milioane de exemplare 
vândute, denumită drept una dintre cele mai bune şi mai influente cărţi ale 
secolului XX. 

Această relatare reimprimată după originalul din 1946 este SINGURA care 
nu are schimbări în text făcute după moartea lui Yogananda. 

Ediţia aceasta îmbunătătită conţine materiale bonus, inclusiv ultimul 
capitol scris de Yogananda în 1951, cu cinci ani mai târziu după publicarea 
primei ediţii. Este singura versiune a acestui capitol pusă la dispoziţie fără 
schimbări după moartea sa. 

Yogananda a fost primul maestru yoga din India a cărui misiune a fost să 
trăiască şi să predea în Occident. Printre primele sale experienţe ale vieţii 
sunt incluse revelaţiile din copilărie, povestirile vizitelor sale la sfinţii şi 
maeştrii din India şi învăţăturile despre realizarea Sinelui, puse la dispoziţie 
cititorului din Occident. 


Esenţa cărţii „Bhagavad Gita" 

Explicată de Paramhansa Yogananda, aşa cum şi-a adus aminte discipolul 
său, Swami Kriyananda 

Rareori într-o viaţă apare o lucrare clasică de spiritualitate care să aibă 
puterea să schimbe vieţile oamenilor şi să transforme viitorul generaţiilor. 
Aceasta este o astfel de carte. Esenţa cărţii „Bhagavad Gita" explicată 
de Paramhansa Yogananda împărtăşeşte gândurile profunde ale lui 
Paramhansa Yogananda, aşa cum şi le-a amintit unul dintre puţinii săi 
discipoli direcţi, Swami Kriyananda. 

Revelația celei mai îndrăgite scripturi indiene se creează dintr-o 
perspectivă cu totul nouă, arătând semnificaţia sa profund alegorică, dar şi 
practica foarte utilă. Temele prezentate sunt universale: cum să fii victorios 
în viaţă prin unirea cu divinul; cum să te pregăteşti de moarte - cel din urmă 
„examen" al vieţii şi ce se întâmplă după; cum să ieşi triumfător din toate 
durerile şi suferinţele. 

Swami Kriyananda a lucrat cu Paramhansa Yogananda în 1950, în timp ce 
maestrul îşi completa comentariul. La acea vreme, Paramhansa Yogananda i- 
a cerut să îi răspândească învăţăturile în toată lumea. Kriyananda declară: 
„Comentariile lui Yogananda cu privire la Gita sunt cele mai uimitoare, 
încântătoare şi utile comentarii citite de mine". 


Dumnezeu este fiecare dintre noi 

Inspirată de Paramhansa Yogananda, scrisă de Swami Kriyananda 

Această carte subliniază ceea ce este mai important în învăţăturile lui 
Yogananda. Dumnezeu este fiecare dintre noi prezintă conceptul unui 
Dumnezeu şi al unei semnificaţii spirituale care să se adreseze tuturor, de la 
cel mai mare ateu până la cel mai mare credincios. Scrisă clar şi simplu, fără 
idei sectante sau dogmatice, cu o mare dorinţă de a contura unitatea tuturor 
religiilor, această carte este o introducere perfectă pentru drumul tău 
spiritual. 


Paramhansa Yogananda: Colecţia de filme rare 

Acest DVD conţine trei scurtmetraje cu faimosul Paramhansa Yogananda, 
înregistrate în anii "20 şi 30. Fascinantă este combinaţia unică dintre a-l 
vedea şi a-l asculta pe Yogananda. Este inclus şi un montaj video care arată 
multe dintre locurile descrise în Autobiografia unui yoghin. Avându-l ca 
narator pe cel mai apropiat discipol al său, Swami Yogananda, acest film 
„Calcă" pe urmele maestrului în India, arătând întâlnirile sale cu mari sfinţi şi 
înţelepţi. Conţine multe fotografii rare şi preţioase; acest DVD poate fi 
considerat o bijuterie spirituală. 


Calea 
O căutare a singurei căi care există 
Swami Kriyananda (J. Donald Walters) 


Calea este povestea emoţionantă a anilor lui Kriyananda petrecuţi alături 
de Paramhansa Yogananda. Calea completează povestea vieţii sale şi include 
peste 400 de povestiri nepublicate până acum despre Yogananda, emisarul 
Indiei spre Occident şi primul maestru yoga care şi-a petrecut cea mai mare 
parte a vieţii în America. 


Modalitatea hindusă de conştientizare 

Revelația şi simbolurile: o perspectivă esenţială asupra religiei 

Swami Kriyananda 

Swami Kriyananda aduce cu fineţe ordine în haosul aparent al simbolurilor 
în momentul când cineva se întâlneşte cu ele, comunicând clar învăţăturile 
ce se desprind din aceste simboluri. Odată cu concentrarea asupra înţelegerii 
religiei hinduse, această carte expune şi ideea unei uniuni transcendentale a 
tuturor religiilor. 


Promisiunea nemuririi 

învăţătura Bibliei şi Bhagavad Gita 

J. Donald Walters (Swami Kriyananda) 

Predestinată pentru a deveni o carte fundamentală, Promisiunea nemuririi 
este cel mai complet comentariu disponibil al unor paralele intre câteva 
pasaje din Biblie şi Bhagavad Gita, scriptura antică hindusă. Această carte 
scoate în evidenţă similarităţile dintre aceste două mari scripturi, dându-le 
viaţă. J. Donald Walters aduce lumină asupra unor pasaje faimoase din 
ambele cărţi, arătând relevanţa lor practică în viaţa modernă şi potenţialul 
lor de a ne ajuta pe noi să realizăm transformarea spirituală. 


Arta şi ştiinţa Raja Yoga 

Swami Kriyananda 

Cartea conţine 14 lecţii din care reiese cu succes ştiinţa yoga - un sistem 
deja verificat pentru realizarea spirituală. Acesta este cel mai bun curs 
despre yoga şi meditaţie din timpurile noastre. Peste 450 de pagini de text şi 
fotografii vă vor oferi o prezentare completă şi detaliată a posturilor, filosofiei 
sale, afirmațiilor, instrucţiunilor pentru meditaţie şi tehnicilor respiratorii. 
Sunt incluse de asemenea şi sugestii pentru rutinele yoghine zilnice, 
informaţii despre o dietă potrivită, reţete şi tehnici alternative de vindecare. 
Cartea conţine şi un CD audio cu: o sesiune ghidată de poziţii yoga, o 
meditaţie ghidată şi o conversaţie inspiratoare despre cum să folosiţi aceste 
tehnici pentru a rezolva multe dintre problemele vieţii de zi cu zi. 


Ananda Yoga pentru o conştientizare profundă 
Donald Walters (Swami Kriyananda) 

Ananda Yoga este sistemul de posturi dezvoltat de Kriyananda, bazat pe 
instrucţia primită de la Yogananda. Cartea acoperă principiile de bază ale 
Hatha Yoga, inclusiv poziţiile de relaxare, întinderile şirei spinării, poziţiile de 
stat şi de răsturnare, toate ilustrate prin fotografii. Cartea include sugestii 


pentru exerciţii de rutină de lungimi variate, de la iniţiere până la studiul 
aprofundat. 


Kriyananda incantează Yogananda 

Swami Kriyananda 

CD-ul este unul rar: îl puteţi auzi pe Swami Kriyananda incantând 
cântecele spirituale ale gurului său, Paramhansa Yogananda, într-un fel unic 
şi profund. De-a lungul timpului, incantaţiile au fost un mijloc de a atinge o 
meditaţie profundă. Cântul devoţional al lui Kriyananda cu siguranţă vă va 
înălța spiritul. 


AUM: Mantra eternității 

Swami Kriyananda 

Această înregistrare conține aproape 70 de minute de incantare a lui 
AUM, cuvântul sanscrit care înseamnă pace şi unitate a spiritului. AUM, 
vibrația creativă cosmică, este discutată pe larg de Yogananda în 
Autobiografia unuiyoghin. Incantată aici de către discipolul său, Swami 
Kriyananda, această înregistrare este o metodă uşoară de armonizare cu 
puterea sa cosmică. 


Mantra 

Swami Kriyananda 

Descoperiţi cânturile antice de vindecare din India. De milenii, Gayatri 
Mantra şi Mahamrityunjaya Mantra au răsunat pe malurile râului Gange. 
Aceste mantre exprimă dorinţa inimii către pace, înţelepciune şi eliberarea 
ultimă de toate limitările terestre, reprezentând esenţa oricărei rugăciuni. 
Ambele mantre sunt incantate în stilul tradiţional sanscrit, acompaniate de 
sunetul a 120 de tambure. 


Meditaţiile metafizice 

Swami Kriyananda 

Vocea liniştitoare a lui Kriyananda vă conduce în 13 meditații bazate pe 
poezia mistică inspiratoare a lui Paramhansa Yogananda. 
Fiecare meditaţie este acompaniată de muzică clasică pentru a vă linişti 
gândurile şi a vă pregăti pentru stările profunde ale meditaţiei. Include o 
recitare integrală a poemului lui Yogananda, Samadhi, care apare în 
Autobiografia unui yoghin. CD-ul este de mare ajutor atât pentru meditaţia 
serioasă, cât şi pentru cei care sunt la începutul practicii. 


Autobiografia unui yoghin - audiobook 
De Paramhansa Yogananda, citită de Swami Kriyananda audiobook, capitole 
selectate, 10 ore Aceasta este o înregistrare a ediţiei originale din 1946 a 
Autobiografiei unui yoghin, prezentată pe 6 casete. Citită de Swami 
Kriyananda, aceasta este singura ediţie audio citită de unul dintre discipolii 
lui Yogananda - cel care l-a cunoscut şi a fost învăţat de acesta. Cartea 
vorbită se concentrează pe capitolele-cheie şi pe cele mai uimitoare secţiuni 
ale acestei lucrări clasice. 


Crystal Clarity Publishers 

Crystal Clarity Publishers vă oferă multe resurse suplimentare pentru a vă 
ajuta în călătoria voastră spirituală, inclusiv multe alte cărţi, o largă varietate 
de muzică inspiraţională şi de relaxare compusă de Swami Kriyananda, plus 
casete video de suport pentru yoga şi meditaţie. 

Pentru a solicita un catalog al produselor sau pentru a afla mai multe 
informaţii, contactati-ne la: 


Crystal Clarity Publishers 14618 Tyler Foot Rd. Nevada City, CA 95959 
880.424.1055 sau 530.478.7600 Fax: 530.478.7610 


clarity Qcrystalclarity.com www.crystalclarity.com 


Ananda în toată lumea 

Ananda Sangha, o organizaţie mondială fondată de Swami Kriyananda, 
oferă sprijin spiritual şi resurse bazate pe învăţăturile lui Paramhansa 
Yogananda. Există comunităţi spirituale Ananda în Nevada City, Sacramento 
şi Palo Alto (CA), Seattle, Portland (OR) şi Hopkinton, RI, precum şi un centru 
de refugiu şi o comunitate europeană în Assisi, Italia şi un centru şi o 
comunitate în New Delhi, India. Ananda sprijină peste 75 de grupuri de 
meditaţie din toată lumea. 

Pentru mai multe informaţii despre Ananda Sangha, comunităţi sau 
grupuri de meditaţie aproape de voi, vă rugăm să ne contactaţi la: 

530.478.7560 

www.ananda.org 

Lumina care se dilată 

Centrul de refugiu Ananda, „Lumina care se dilată", oferă un program 
variat, ce ţine un an, de cursuri şi workshop-uri despre yoga, meditaţie şi 
practica spirituală. Puteţi veni şi pentru o regenerare personală, participând 
la activităţile în desfăşurare cât de puţin doriţi. 

Peisajul frumos şi liniştitor, echipa care vă sprijină şi mâncarea delicioasă 
vegetariană oferă un mediu ideal pentru o vacanţă spirituală şi cu adevărat 
semnificativă. 

Pentru mai multe informaţii, vă rugăm să ne contactaţi la: 800.346.5350 
www.expandinglight.org 


